text:
Allaahu ko Gooto alaa mo rewen
Si wanaa On Yenɗuɗo jon goodal
O nulii Koohoojo Muhammadu men
(yo O juulu O hisna e jon tefugol)
Miɗo faala haalude seeɗa e piiji
ko feƴƴi e duuɓi nga'al harewal.
Miɗo haaloya men fii Fuuta sifoo
neemaaji ɗi Fuuta dañirta ɓural.
Sabu ɗun hino laatoo waaju
mo waajitorii, o yiay nafa ngoo yimugol.
Sawtaaɗo si jangii ɗii, sawteende
iway mo, o sakkitoroo jalugol.
Kala jon haɠɠil tawnooɗo e ndee
hare, seedii tampere ngol haɓugol
Si o taski no ɗun fow feyyghiri non,
O taway Allaahu ko Jon bawgal.
Itler “deklaarii” ndee
hare mun
tawi yimɓe no nyaaƴa e nder beldal.
Kala on wonnooɗo e haaju mu'un
tertii ɗun wonti e fii haɓugol.
Itler heli sappo e jowi raayaaji,
o harni ɓe hoyre e tampinegol
Amerik e FAransi e Engele en e
Risii, Shinuwaa woni jon polgal
Dhi'i leƴƴi nde hawtitunoo ɗi daɗi
Miijii fii poore e
yangi mu'un
bonnii enɗan, bonnii dewgal.
Jon nagge, nge soodee, seeɗa mu'un
wona poore, ko lutti waɗee kafuwal!
Hare poore siwaa, hara huunde alaa,
o tiwee, o piyee, o waɗee ɓoggol!
Kala on mo ƴawaaki poore mu'un,
gasataa ga o juula e tumbondiral.
Si no woodi ɓadiiɗo mo jon
jawkal
on karhee sottude ngel musigel.
Dhun ɗooɗe ko seeɗa sifii mi ɗo'o
si mi hal fow, wontay gaccondiral.
Maa miijitoɗaa fii Kaakulimaa,
ɗon non ko jahannama jon jangol.
Si a yii ɓen iwtuɓe Kaakulimaa
ko ɓe jon horagol, ko ɓe jon laƴugol.
Yoga maɓɓe no hewtiri
galle mu'un,
ko kisan tawetee no e fii maygol.
Maa miijitoɗaa Senegaali
ko karhetenoo forsee fii maayoygol.
Surgaajo si haalane ngurdan mun
Senegaali, a yurmete ngel musigel.
Jon jawkal windee fii o ittu
o yiltoo yaadu e ngal giital.
Ɓe maraa ɓen windee, ɓen
karhee;
faalaaɗo salaade waɗee ɓoggol.
Tawa feere alaa no o ronkira yaade;
o ɗaɓɓoya njooɓa o nanga ɗatal.
Si ko lanɗo suɓee nayo
tiiduɓe maa
ɗun njeetato rondoo ngal langal.
Ɓen ɗon tawdaaka e ɓen rondiiɓe
“maker” baataajo nga'al langal.
Si ɓe hewtii ɓen rondii ɓe
mo ɓoo sa mo,
barda mo haa ɓatto ɗoyngol!
Yo musiɓɓe ko seeɗa
sifii mi ɗo'o
si mi hal fow wontay gaccondiral!
Oo ɓuttu mo hedɗen yetten
Alla
ko ɗun si O duumoo haa to daral.
Sabu Allaa wi'iino ka Deftere Mun.
reenaade e bonde e wattitegol
“Si tawii on yettii dokkal
An,
miɗo ɓeyda mi yanñana on dokkal.”
“Si tawii on dullii, andee
dey
kisa lette no satti ka Jon bawgal!”
Si a yii laamaaɗo no jooɗoo galle
mu'un iwi fuɗugol haa to mutal,
Aranaali mo ɗon mbatulaajo wi'oowo
ko ngal kuugal e ko ngal kafuwal,
A taway ɗon Fuuta Jaloo ɓuttii
si ɗa andi ko feƴƴi ga nder harewal!
Fuutanke si haɓɓii ɓoggii
mu'un
dimborɗi ga tande e ley ɗowkal,
Ñallii ɗon jangude kaamilu
mun,
ñamii ɗon hay si ko bantarawal,
Naadii na'i mun tuma hiiri, haray
timmii weltaare ga Jon remugol.
Ndar mawɗo mo Fuuta no fokkiti
yaadu ga enɗan mun fii juurondiral;
Dolokal mun leppi e deftere mun
faleteende e tuggorgal ɓalewal.
Si ko jon gandal, alluuje falaaɗe
e defte waɗaaɗe e nder sasawal.
Fuutanke si eggii leydi mu'un
wota lando ko tampere eggini ngel!
Neemaaji ɗi Fuuta Jaloo rokkaa,
andaa ɗin moftortaa limugol
Si a taski ka Diina ko ɗon tawataa
fuutanke no hittini fii rewugol.
A yiay waliyaaɓe ɓe darja
mu'un
ɗuuɗaa sugu mun lollirde dewal.
Ɓe alaa haajuuji ka leydi tanaa
rewgol Allaahu Siforɗo kamal.
Si a taski ka leydi ko ɗon tawataa
neemaaji ɗi moftortaa limugol.
Dhii canɗi ilooji e jurɗe mu'un
e hawaaji mu'un jon nootitagol
Die majji no ɓuuɓi wayta
gilaasi
no laaɓi no dakmani jon yarugol.
Pete majji no newɗiri wayta siman
woni ndungu e ceeɗu alaa taƴugol.
Dhe'e leɗɗe rimooje e dimɗe mu'un
welnaaɗe ɗe moftortaa limugol.
Ndar Fuuta e kawle ko ɗon tawataa
wano Fuuta alaa e labeede laral!
Maa tello ga toowiti haa daroɗaa
ornaa ɗon ndarɗe ɗe jon yiugol.
A yi'ay ɗon piiji labaaɗi yi'aa
ŋari ayɗe e pelle ɗe jon tabital.
Yo musiɓɓe yiɗen ndii
leydi me'en
ndi alaa sugu mun e labeede laral!
Yiɗugol ndii leydi ko wallitagol
kala tampuɗo ballal jon nafugol.
Yiɗugol ndii leydi ko huuwude kuuɗe
ɗe andi nafay kala jon hoɗugol.
Yiɗugol ndii leydi ko findingol
ɗaaniiɓe ɓe seeda e ngol ɗoygol.
Yiɗugol ndii leydi ko wallude ɓiɓɓe
heɓaaɓe e mayri ka fii gandal.
Yiɗugol ndii leydi ko darnitagol
juulirɗe labaaɗe daɗooje cumal.
Yiɗugol ndii leydi ko wallitagol
ka'a Diina no wontira jon daragol.
Ko onon yo musiɓɓe si
ɗon faala
hettaade e rimɗude hetta ɓural
Jangee jannon jibinaaɓe mo'on
ne'iron ɓe farilla e sunna dewal.
Jannee Qur'aana geɗalɓe mo'on
wallon no ɓe andira kuuɗe dewal.
Jannee ɓe faransi ko ɗun si ɓe
anda
ko honno ɓe nawrata huuwondiral.
Wota aaden aamu “depansude” jawdi
mu'un fow fii yo o jannu geɗal.
Mono faala ɓurnude ɓidɗo
mu'un
yo o moƴƴin needi a andinegol.
Ko mo jangii tun si o faamondiree,
Ko mo jangii tun si o feewa ɗatal.
Ndii leydi me'en ɓurtay finugol
tuma janguɓe ɗuuɗi, ndi hetta ɓural.
Awokaaɓe e enseniyerɓe
mu'un
medesenɓe e enstititerɓe kamal,
Sugu ɓee ko si ɗuuɗii leydi
me'en
si ndi jonnee dawla ndi hetta ɓural.
Miɗo dartoo ɗoo sabu junnude haala
no haaɓina ronkina jon heɗagol.
Mi toroo Jooman yo O yaafano en
faatiiɓe me'en ardiiɓe ɓural.
Mi toroo Jooman yo O jonnitu en
ndii Leydi, O ɓeydana en pottal.
Mi toroo Jooman yo O juulu O hisna
e Ɓurɗo tageefo mo jon tefugol.
Labe, nyande 1 Maarasi 1946


c: text/html

text:
piyaaaaaaaa piya bin naahi ho piyaa aaaa bin na bin naahin aavat chain mil gaye milne wale oye mil gaye milne wale ab ghar mein baithe qaazi keh do ji keh do hai miyan biwi raazi mil gaye milne wale ab ghar mein baithe qaazi keh do ji keh do hai miyan biwi raazi mil gaye milne wale hoo hum tumhare e e tum hamaare e e ik jagha aaye do sitaare hum tumhare e e tum hamaare e e ik jagha aaye do sitaare humne kisi ka kya liya hai bolo humne kisi ka kya liya hai bolo dil deke jeete hain ji dil ki ye baazi mil gaye milne wale ab ghar mein baithe qaazi keh do ji keh do hai miyan biwi raazi mil gaye milne wale hoo dil chahe e e jise chahe e e jahan kare pyaar to nibhaaye dil chahe e e jise chahe e e jahan kare pyaar to nibhaaye soch samajh ke banh badhaayi humne soch samajh ke banh badhaayi humne phir ismein duniya ko hai kaahe ki naarazi are mil gaye milne wale ab ghar mein baithe qaazi keh do ji keh do hai miyan biwi raazi mil gaye milne wale ho oo na khazana aa aa na
Mil Gaye Milne Wale
Miya Bibi Razi (1960)
piyaaaaaaaa piya bin naahi ho piyaa aaaa bin na bin naahin aavat chain mil gaye milne wale oye mil gaye milne wale ab ghar mein baithe qaazi keh do ji keh do hai miyan biwi raazi mil gaye milne wale ab ghar mein baithe qaazi keh do ji keh do hai miyan biwi raazi mil gaye milne wale hoo hum tumhare e e tum hamaare e e ik jagha aaye do sitaare hum tumhare e e tum hamaare e e ik jagha aaye do sitaare humne kisi ka kya liya hai bolo humne kisi ka kya liya hai bolo dil deke jeete hain ji dil ki ye baazi mil gaye milne wale ab ghar mein baithe qaazi keh do ji keh do hai miyan biwi raazi mil gaye milne wale hoo dil chahe e e jise chahe e e jahan kare pyaar to nibhaaye dil chahe e e jise chahe e e jahan kare pyaar to nibhaaye soch samajh ke banh badhaayi humne soch samajh ke banh badhaayi humne phir ismein duniya ko hai kaahe ki naarazi are mil gaye milne wale ab ghar mein baithe qaazi keh do ji keh do hai miyan biwi raazi mil gaye milne wale ho oo na khazana aa aa na
Asha Bhosle,Mahendra Kapoor
Song Title :
Mil Gaye Milne Wale
Album/Film :
Miya Bibi Razi (1960)
Release Year :
1960
Producer :
Production :
Director :
Film Actors :
Lyrics :
Shailendra
Singer :
Asha Bhosle,Mahendra Kapoor
OnScreen Actors :
Raja Gosavi,Mehmood,Kamini Kadam
Music Director :
S D Burman

robotstxt: allowed

filter: keep


text:
Almaami
Almaami ko jammoore takketeende e innde hooreeɓe dawlaaji Fulɓe fewndo alsilamaaku, dawlaaji adiiɗi fuɗɗagol laamu kolonaaku. Almaamiiɓe ɓen laatino hooreeɓe ka baŋŋe diina e ka baŋŋe laamu sabu almaami ko juulnoowo, ardiiɗo juulooɓe. E nder Fuuta Jaloo, almaamiiɓe nantuɓe innde ko wano Almaami Bookar Biro, Almaami Sori Mawɗo, Karamoko Alfaa sincunooɗo dawla Fuuta on. E nder leyɗe Manndinkooɓe ko Almaami Saamoodu maa Saamori Tuuree ɓuri lollude. Fulɓe funnaange anndiraaka noddirgol noon hooreejo maɓɓe. Ko inɗe yeru Amiiru maa Laamiiɗo ɓuri jaalaade toon.


text:
Gineyen heɗee miɗo yewta on kadi anditon
ko yimoowo haalata holla piiji ɗi wortataa.
Ko yimoowo waawi jiñinde yimɓe ɓe wakkiloo
ko yimoowo kadi memminta ɓerɗe ɗe wuurita.
Nde Faransi arnoo leydi men ɓe tawiino wor-
ɓe ɓe darti haa aalaaji lanni ɓe yettataa.
Almaami Saamori on ŋanaa gerdii e maɓɓe
o haɓɓitii ndi'i njaggataake, heɗee fota.
Ko wanii Behanzen Dawme felliri Porto en
o darii o inni ka leydi Dawme ɓe naatataa.
Alfaajo Yaayaa baaba Fuuta no fottanaa
on men geriino Faransi haa ka ɓe sikkataa.
Al-Hadji Umaru hareeji mun ɗin fow no win-
dii. Inɗe ɓee nayo fankataake nde hawtitaa.
Taariika ɓee nayo ɗoo yonii ko ɓaleeɓe man-
tora haa to darngal inɗe ɓee nayo madjataa.
Faransi laamike leyDe men cappanɗe jowi
duuɓol; ɓe hippii en ɓe tampini en fota.
Hiɓe mooɓa jawle ɓe natta pawle ɓe ɗayna en
hiɓe forsa en e muraaɗi maɓɓe ɗi lannataa.
Miɗo yewta on fii Endepandansi holla on
ko no haani huuwude fewndo hande mi wersataa.
Heɗoɗon nanon jaɓoyon e soobee anditon
ko nafaaji leydi e ɓiɓɓe men ko mi haalata.
Kun kaydihun bakahun waɗen kun horma men
sabu kun wonii sabu hettagol men rinɗita.
Heɓugol ko hedɗen koo ko arsike tun heɓor-
ta e tawde Jooman hoddiriino ko sottataa.
Ndaarii enen nel kaydiwel bakawel wonii
sabu hendagol men Endepandansi rinɗita.
Nanu ɗooɗe piiji ko ɗin wonaynoo coggu fii
oo Endepandansi, haawoɗaa ko mi haalata.
Hirseede maa felleede maa nangeede maa
kasoyeede maa warireede janfa ka feeñataa.
Ndaarii ko wannoo Endo-Shiin, si tawiino ɗun
waɗu leydi men, a taway no yurmi ko hattataa.
Ndaarii fesaa ko wonaa waɗeede to Alzerii
wargol e yirbingol mo lintii gaynataa.
Ndaarii Liban e Siirii ko ɓen kadi waddanoo
si ɓe hettoyii ɓe raɗii Faransi ɓe artataa.
Ndar yimɓe Kongo e Ñasaland no tampinee
no kasee, no hirsee. Bhen le pellet yettataa.
Dhun fow ko fii oo Endepandansi addi ɗun
salagol waɗeede jiyaaɗo korɗo mo wowlataa.
Seneral Degol ari haa Konaakiri saare men
haldaa o jaɓɓaa jaɓɓo moƴƴo ngo porɗata.
Nden Persidan men Seeku Tuuree jangi ɗon
sifanii Faransi ko faalaɗen tuma wootitaa.
Seneral Degol tawi seytinii jaɓi haala kan
o darii o hiwrii hiwragol mo no jonnita.
O wi'i si taw Gine faala hettude hoore mun,
yo ɓe wootu "NON", ɗun rinɗinay ɓe ko bontataa.
Nden Persidan men Seeku Tuuree noddi yim-
ɓe Gine e nder diskuurji makko ɗi hidɗataa.
O wi'i yo en suɓo rinɗugol nder miskinaaku
e di ngaluuji e hoore njaggu nde wootitaa.
Gine wooti "NON" ka Degol o nulti o jonnitii
en leydi men sabu haala makko o firtataa.
Allaahu ñaawi Endepandansi on heɓaama
e hoore ɓuttu mo gooto woo hari sikkataa.
Naser to Misra, Sauudu Makka, ɓe nulii
hiɓe jarna en fii hettagol men jarnita.
Nkuruma Gana, Krutshef Risii, addii nulal
toragol yo en hoolorɓe kala ko ɓe gaynata.
Ezenower Amerik no ghirrii laamu men
o wi'ii o tamboto. On le pellet ronkataa.
Wano Hindi en, wano Shiin en, hino yetta en
hi weltanii en haa to welo welo hattataa.
Wano Burgibaa laamiiɗo Tunusa on nulii;
wano Ibnu Yuusufu jon Morooku mo jindataa.
Wano Makmilan London, no ghirrii laamu men
ɓe jaɓii no en ga "l'ONU", ɓe wootii ɓe seedataa.
Nasiyonji adduɗi kaydi ɗin hino ɗuuɗi haa,
si mi wii mi lintay inɗe madji mi gaynataa.
Nee ERDEE'AA on gollanii ndii leydi men.
Mo no sikkitii yo o tasko seeɗa o yeddataa.
Partii si ardike leydi madjundi haa ndi hen-
dike Endepandansi, nee haray on faljataa.
Laaɓal e nundal ERDEE'AA on gerdi ɗun,
tawi wakkilaare e sattinaare nde lesɗataa.
Gine wontidii e Gana ɓe haldii gollugol
haa yimɓe Afrik foola hettoo rinɗita.
Wallen ɓe wallen hoore men e musiɓɓe men
Afriik wonta Etaaji gooti ɗi seedataa.
Monibee yo wakkilo no dadoo gollen no ley-
di me'en e yimɓe me'en malirta nde hawtitaa.
Wota woo mo jooɗora nii e puyndan, anditen
ka jamaanu forse mo forsanooma o yeddataa.
Yo mo bee ka hikkori woo yo hittin wakkiloo
hara ella woo yiataake nder ko o huuwata.
"Enwestisman imen", waɗen ɗun doole men
sabu yimɓe Shiin ko ɗun ɓe fooliri wortortaa.
Nasiyon si taw ko o fudɗotooɗo ko ɗun waɗan-
ta mo doole. Ndaare Shiin hande ko huuwata.
Lekkolji maa opitalji maa ɗun ponji maa
ɗate leydi men, gollen waɗen soobee fota.
Jannooɓe ɓen yo ɓe ɓeydu wakkilagol njanol,
yo ɓe huɓɓu hakkillaaji ɓiɓɓe ɓe huɓɓita.
Yo ɓe jannu ɓiɓɓe me'en ɓe yiɗina ɓe leydi men
ɓe daroo ɓe eɓɓa ko haani waɗude ɓe hollita.
Sabu fannamaa ɗuuɗaali janguɓe leydi men
ɓen holla en ɗate moƴƴe ɗen en faamataa.
En fow geren "Zii-ERDEE'AA" on wallitee
fii needi maɓɓe ɓe janga haa ka ɓe haaɗata.
Sabu ɓee nde njanɗi e leydi men ka ɓe hikkinaa
woo nee haray ɗon hooloraama nde landitaa.
Yo remooɓe wakkilo fii demal nden ñaametee
ɗuuɗay ka leydi si heege pottoo martita.
Oo Endepandansi wurnugol mo ko wakkilaa-
re e sattinaare e wiide huunde mi ronkataa.
Fotten aree! Fotten aree! Fotten aree!
Fotten wonen nedɗanke gooto mo puyɗataa.
Ko Guwernaman men holli en woo ɗoftoɗen
huuwen, ko en hooliɓe wonde ɓe janfataa.
Hey yimɓe Fuuta jaɓee ko ɓee yeesooɓe men
haalanta on andee ko yimɓe ɓe faljataa.
Hey yimɓe Fuuta jaɓen ko fow jaɓi anditen
Jooman si ñaawii huunde salagol gaynataa.
Monibee yo ƴettu korun mu'un e beɗun mu'un
fotten wonen nedɗanke gooto mo puyɗataa.
Yo mi darto ɗoo; ɗun ɗoo yonay ko no andiree
fii halfinaaɓe yo fewnu leydi ɓe fewnita.
Toroɗen yo Jooman wurnu ERDEE'AA O ɓeydana
ERDEE'AA peewal e doole ɗe lesɗataa.
Toroɗen yo Jooman wurnu tiiɗina barkina
oo Endepandansi Alla lamɗo Mo ronkataa.
Labe, ñande 22 Mee 1959.


text:
Alqur'aana
Alqur’aana ko konngol aarabeyankewol seekaangol e ‘Alqiraa’ah’ janngugol.
Alqur’aana: Ko haala Alla, ronkintinka, jippinaaka e Nelaaɗo Muhammadu (saw), winndaaka e kaamiluuje ɗen, egginiraaka jaaɓondiral ngal taƴondiraali, rewirteeka nawdugol mum.
Alla daali : “Menen men jippinii waaju (Alqur’aana), pellet ko men reenooɓe ngu” (Hijri 9). Seniiɗo on daali kadi: “Pellet ndee Qur’aanaare hinde feewna e ɗum ko ɓuri e ñiiɓude (feewude), wewlinir ɓen gomɗinɓe, ɓen wonɓe gollude golleeji moƴƴi wonnde mbarjaari mawndi hino woodani ɓe” (Issraa’i 9).
b) Inɗe Alqur’aanaare ɗen:
v Alqur’aan:
“Pellet ndee Alqur’aanaare hinde fewna e ko ɓuri e ñiiɓude”
{إِنَّ هَذَا الْقُرْآنَ يَهْدِي لِلَّتِي هِيَ أَقْوَمُ} [الإسراء: 9].
v Al kitaab (deftere):
“Alif, laam, miim, ndee deftere sikke woo alaa e mayre”
{الم * ذَلِكَ الْكِتَابُ لا رَيْبَ فِيهِ} [البقرة:1-2 ]
v Azzikru (waaju walla Jantoore):
“Ko pellet menen men jippinii waaju, ko pellet ko men reenooɓe ngu”
إِنَّا نَحْنُ نَزَّلْنَا الذِّكْرَ وَإِنَّا لَهُ لَحَافِظُونَ} [ الحجر: 9 ].)
v Al furqaan ( seernunde goonga e fenaande):
“On jippinɗo seerdunde (Alfur’qaan) nden e hoore jiyaaɗo makko on mawnii, fii yoo [on jiyaaɗo] laatano winndere nden jertinoowo”
{تَبَارَكَ الَّذِي نَزَّلَ الْفُرْقَانَ عَلَى عَبْدِهِ لِيَكُونَ لِلْعَالَمِينَ نَذِيرًا} [ الفرقان: 1].
c) Sifaaji Alqur’aanaare nden:
v Peewal:
“Ko nde peewal e yurmeende fii ɓen moƴƴinooɓe”
{هُدًى وَرَحْمَةً لِلْمُحْسِنِينَ} [ لقمان: 3 ].
v Annoora:
“Men jippini e mon annoora ɓannguɗo”
وَأَنزَلْنَا إِلَيْكُمْ نُورًا مُبِينًا} [ النساء: 174 ]
v Lekki:
“Meɗen jippina immorde e Alqur’aanaare nden ko woni lekki”
{وَنُنَزِّلُ مِنْ الْقُرْآنِ مَا هُوَ شِفَاءٌ} [ الإسراء: 82].
v Hikma (faamu mawɗo):
“Hikma yottiiɗo” (ko faandaa ko Alqur’aanaare nden)
{حِكْمَةٌ بَالِغَةٌ} [ القمر : 5]
v Waaju
“Gomɗii waaju arii on immorde ka Joomi mon”
{قَدْ جَاءَتْكُمْ مَوْعِظَةٌ مِنْ رَبِّكُمْ} [ يونس: 57] .
v Wahyu ( wirnagal)
“Pellete ko mi woni jertinirde on ko wahayu” (wirnagal).
{إِنَّمَا أُنذِرُكُمْ بِالْوَحْيِ} [ الأنبياء : 45] .
d) Noone daraja mayre on:
Alla daali: “Pellet nden ko deftere teddunde, meere arataa nde, hinaa yeeso mayre, hinaa ɓaawo mayre, ko nde tellinaande (jippinaande) immorde ka Ñeeñuɗo, Yettiniiɗo” (Fussilati 41- 42).
Toowuɗo on kabrini: “Ko Deftere ñeññaande simooje mum, hooti nde fensitaa immorde ka Ñeeñuɗo Humpitiiɗo” (Huudi 1).
e) Ɓural Alqur’aanare nden:
Alla daali:
“Ɓen wonɓe nawdude deftere Alla nden, ɓe ñiimni juulde nden, ɓe nafki yoga e ko men arsiki ɓe e gunndoo e kenenke, hiɓe jortii ngeeygu ngu fuuyataa” (Faatiri 29).
Immorii e seydinaa Usmaani Bun Affaana o maaki: ‘Nelaaɗo Alla on (saw) maakii: “Ko ɓuri moƴƴude e mon, ko on anndiniiɗo Alqur’aanaare nden, o anndini nde’. Ko Buxaariy yaltini hadiise on.
Abdullaayi Bun Mas’uud (yo Alla yurme mo) wi’i wonnde Annabiijo (saw) maakii: “Kala jannguɗo harfeere e deftere Alla nden himo mariri ɗum moƴƴere, moƴƴere nden non [ko yoɓirtee] ko yeru mayre laabi sappo, mi innataa alif, laam, miim ko harfeere, kono alif ko harfeere, laam ko harfeere, miim ko harfeere”. Ko Tirmiziy fillii ɗum.
Arii e yeewtoore Nelaaɗo (hadiise) sellunde wonnde o maakii: “Yimɓe tummbondiraali e suudu e cuuɗi Alla ɗin, hiɓe nawda deftere Allah nden, ɓe jannga nde hakkunde maɓɓe, si wonaa deeƴere jippoo e maɓɓe, yurmeende Alla sudda ɓe, malaa’ika hunndita ɓe, Alla jantoo fii maɓɓe hakkunde ɓen wonɓe ka makko [malaa’ikaaɓe ɓen ]”. Ko Muslim woni ko fillii ɗum.
Abuu Umaama (Yo Alla yurme mo) wi’i: ‘Mi nanii Nelaaɗo (saw) hino maaka: “Janngee Alqur’aanaare nden, nde aroyay ñannde darngal ko nde tefanayde wondiɓɓe mayre ɓen”’. Ko Muslimu yaltini ɗum.
f) Faandaare tellingol Alqur’aana:
Seniiɗo toowuɗo on daali: “Alif, laam, raa, ko deftere nde men jippini e maa, fii yo a yaltin yimɓe ɓen e niɓe [naɓaa ɓe] e annoora” (Ibraahiim 1).
g) Tellineeɗe ( jippineede) Alqur’aana:
Alqur’aana ko e tellinanɗe tati nde feƴƴi si nde hewti yimɓe ɓen:
Tellinannde aranere nden:
Ko jippagol mayre ka Alluwal Reenaangal (lawhul mahfuuz) e noone e saa’a mo humpitaaki ɗum si wonaa Alla e on mo o ƴellintini e wernagal Makko, hari ko womre wootere nde senndaaka, ko ɗum feeñi e ko Alla daali: “ko woni goonga, nden ko Alqur’aanaare teddunde, ] wonnde [ e Alluwal Reenaangal” (Buruuji 21-22).
Tellinannde ɗimmere nden:
Ko tellagol iwa ka Alluwal Reenaangal addee ka Suudu Teddungal (Baytul Izzah) ka kammu adunayankewu, hino feeña e nder simooje alqur’aanayankooje ɗen ɗum ko hino tuuginee e mum e fii ndee tellannde ko anndinta en wonnde Alqur’aanaare nden tellino e jemma gooto ka kammu adunayankewu. Alqur’aanaare nden hino sifii on jemma wonnde ko barkinaaɗo, o inni mo nokkeeli goo jemma daraja (Laylatul Qadiri). E nder lewru suumayee ndun, nde jippii womre wootere.
Yoga e simooje yeewtuɗe fii mum. Alla daali: “Pellet men tellinii nde [alqur’aanare nden] e jemma daraja” (Alqadri 1).
Tedduɗo on daali: “Pellete men tellinii nde [alqur’aanare nden] e jemma barkinaaɗo” (dukhaan 3).
Seniiɗo on daali kadi: “Lewru suumayee ndu alqur’aanaare nden jippinaa e mun, ko ndu peewal wonannde yimɓe ɓen” (Albaqara 185).
Tellinannde tammere nden:
Ko tellagol mayre iwa ka kammu adunayankewu ka baytul izzah ara ka ɓernde timmoode annabaaɓe ɓen e nelaaɓe ɓen, koohoojo men on Nelaaɗo Muhammadu (saw) ko ɗum woni seññaa (laawol) sakkitoro on mo annoora jalbi e hoore ɓanndinke denndaangal.
Seydinaa Jibriilu jippodi e mayre ka ɓernde Nelaaɗo ko nde sennditaande e nder duuɓi 23
e yeru waɗugol fiyakuuji ɗin e yanugol falotooɗi, e ko teetintee e ñaawooje sar’yayankooje.
Alla daali: “Ruuhul Amiin [jibriil] jippodi e mayre [Alqur’aana)] ka ɓernde maa [an Nelaaɗo] fii yaa laato jeyaaɗo e jertinooɓe, e ɗemngal aarabeyankowal ɓanngungal” (Ashu’araa 193-195”.
Alla dammbii Alqur’aanaare nden e jaati Makko e simooje heewuɗe hino e majje: “Ko pellet hiɗa lonnginee Alqur’aanaare nden [an Nelaaɗo] immorde ka Ñeeñuɗo Annduɗo” (namli 6).
O daali kadi: “Si goɗɗo e sirkuɓe ɓen faabinike ma, faabo mo haa o nana haala Alla kan” (Attawba 6). Ɗum non ko faandaa e “haala Alla” e ndee simoore ɗoo ko Alqur’aanaa.!
Alquraa’naare nden hino feccii e:
Simooje (aayaat):
Simoore (aaya): ko hawtitannde konnguɗi jokkondirɗi yoga e yoga haa ka Alla yiɗi yo ɗi taƴu ɗon. Simooje Alqur’aanaare ɗen hino feccii hakkunde makkayankooje e madiinayankooje, tippude e saa’i jippagol majje on: jippiiɗe ɗen ko adtii Fergu Nelaaɗo ko makkayankooje, jippiiɗe ɗen ɓaawo Fergu ko madiinayankooje hay si hawrii hinaa ka saare Madiina ɗe jippii. Simooje Alqur’aanaare ɗen hino yottii (6236), sennditiiɗe e corteeji (suwar) 114.
Corteeji (suwar):
cortewol (suura): ko hawtitannde simooje hara hiɗe mari ka ɗe fuɗɗi e ka ɗe haaɗi, ko ɓuri famɗude e cortewol ko simooje tati.
Juzu’u walla Juju’u (geɓal):
Aquraanaare nden hino hawtiti juz’uuji 30, juz’u kala hino hawtiti e hizibaaji 2. juz’u e hizibe ɗiɗi non hiɗi mari maande ko ɗi anndiree ka kaamiluure.
Hizibe walla Hijibe:
Ko feccere e juzu’u, Alqur’aanaare nden hino hawtiti hijibaaji 60, ɗum hawra juz’uuji 30.
b. Senndannde corteeji (suwar) ndin:
corteeji Alqur’aanaare nden hino senndii e nooneeji ɗiɗi:
-Senndannde jippagol corteeji ɗin: corteeji Alqur’aanaare (114) ɗin hino senndii hella ka saa’i tellagol majji e Nelaaɗo, hakkunde corteeji makkayankooji e madiinayankooji:
Corteeji makkayankooji ɗin: corteeji Jippiiɗi ɗin ko adtii Fergu Nelaaɗo ngun ko makkayankooji, nden dumunnde ko heede duuɓi sappo e tati (13), hino ka Alqur’aanaare heede corteeji 82 makkayankooji, hiɗi maandoree ka tiitooɗe:
1. Yeewtugol fii fiyakuuji finnde diina (wootinɗinal) e fii laahara.
2. Qissaaji annabaaɓe ɓen.
3. Wennjugol sirkuɓe ɓen e huncugol majjere mae nden.
Hiɗi maanndoree hella ka tafoodi haala:
1. Raɓɓiɗugol simooje majji e jallugol konnguɗi e raɓɓiɗugol yeewtere (al iijaaz).
2. Hino heewi e majji konnguɗi Yaa Ayyuh-annaas e Kallaa, e simooje sujudeeje ɗen.
Corteeji madiinayankooji ɗin: ko corteeji jippiiɗi ɗin ɓaawo Fergu Nelaaɗo ngun, hella duuɓi 10, hino ka Alqur’aanaare yeru corteeji cappanɗe tati e ɗiɗi (32) madiinayankeeji, hiɗi maandoree hella ka tiitooɗe majji:
wano yeewtugol fii:
1. Dewe ɗen e huuwondire ɗen (dewgal, ngeeygu).
2. Wennjugol yimɓe defte ɓen (Alyahuudu e Annasaara).
3. Huncugol gikku naafiqiiɓe ɓen.
Hella ka tafoodi konnguɗi:
1. Juutugol simooje majji ɗen.
2. (Yaa ayyuh-allaziina aamanuu).
-Sendannde mbaadi corteeji nden:
Attiwaalu: juutuɗi, ko ittanndema Baqara haa e cortewol Aaraafi ngol, ɗii ɗoo ko ɗi jeegoo jannguɓe ɓen hino luutondiri fii jeeɗiɗaɓol ngol, e hara Lanfaali e Baraa hawtidete nde wootere sabu anngal senndindirgol ɗi kannji ɗiɗi bisminnagol ngol, on say waɗa ɗi kannji ɗiɗi cortewol gootol, kaa hara ko cortewol Yuunusa ngol?
Ɗi inniraa Attiwaalu sabu juutugol majji on.
Almi’iina:
Ko corteeji hikkiiɗi Attiwaaluuji ɗin, ko ɗin fawnuɗi cimooje teemedere (100) maa hella ɗon, ittanndema cortewol Yuunusa ngol haa e cortewol Su’araa’I ngol.
ko ɗi noddiraa Mi’iina (teeminɗi) ko sabu ngol kala e majji hino fawni simooje teemedere (100).
Almasaanii: ko corteeji hikkiiɗi ɗin Mi’inaaji ɗin hara (tawa) hewtaali Mufassalaaji ɗin; ko corteeji arooji ɗin ɓaawo Su’araa’i haa ko adii cortewol Qaafi ngol. Ko ɗi inniraa Almasaanii ko sabu annabaaɓe ɓen e qissaaji maɓɓe ɗin hino fillitee e majji.
Almufassal: ko corteeji hikkiiɗi ɗin Almasaaniiji ɗin, ko corteeji raɓɓiɗuɗi ɗin, arannde majjji ko cortewol Qaafi ngol haa e cortewol Naasi ngol.
Ɗi inniraa Almufassal sabu ɗuuɗugol taƴanɗe ɗen hakkunde corteeji ɗin, ɗum ko bisminnagol ngol.
Arii e deftere Musnadu Addaramiiyu, immorii e Ibnu Mas’uud wonde Nelaaɗo maakii:
Juutuɗi (Attiwaalu) ɗin jeeɗiɗi ko yeru Tawreeta, teeminɗi (Al mi’iina) ɗin ko yeru Linnjiila, filfilinnaaɗi (Almasaani) ko yeru Zabuura, denndaangal Alqur’aanaare nden ɓaawo ɗum ɗoo ko ɓural.
c. ko haani anndude:
Ko adtii jippaade:
ko simooje arane ɗen ka cortewol Alaqi, gila simoore 1-5:
“Janngu e innde Joom maa, On taguɗo, o tagi neɗɗanke e heɗɗere. Janngu ko Joomi maa ɓuri teddude. On anndinirɗo karambol “kuɗol”. O anndini neɗɗanke ko o anndaano” (Alaqi : 1-5).
Ko sakkitii jippaade:
Hulee reento-ɗon e nyalaande nde ruttete-ɗon e mum ka Alla, hooti wonkii kala hunnanee (timminanee) ko ki faggitii, e hoore ɓe toonyoytaake” (Baqara: 281).
Cortewol ɓurungol juutude:
Ko cortewol Baqara ngol (nagge ngen).
Cortewol ɓurungol raɓɓiɗude ngol:
Ko cortewol Kawsar.
Simoore ɓurunde juutude:
Ko simoore “nyamaande nden” (Aayatul-dayni); ko simoore 282ɓiire nden e cortewol Baqara ngol.
Simoore ɓurunde raɓɓiɗunde nden:
Ko simoore cappanɗe jeegoo e nayaɓere (64) e cortewol Rawmaanu ngol.
Cortewol ɓurugol mawnude ngol:
Ko cortewol Faatiha ngol.
Simoore ɓurunde mawnude nden:
Ko simoore jullere nden (Aayatul-kursiyyu) e nder cortewol Baqara ngol.
Cortewol fotayngol e tataɓal (1/3) Alqur’aanaare nden:
Ko cortewol Ixlaasi ngol.


text:
Laamu Oyoo jeyaa ko e laamuuji goodnooɗi e hirnaange Afrik, ngu leñol biyeteengol Yurubaa en sompunoo e teeminannde sappo e joyaɓiire (teem XVɓiire) e nder nokku gonɗo e leydi Niiseriyaa hannde ndii. Heednoo nguu laamu bannge hirnaange ko laamu Dahomee en, bannge rewo heednoongu toon ko Nup (…) e bannge fuɗnaange ko maayo Niiseer…
Sompunoo laamu nguu ko biyeteeɗo Shango, laamɗo Oyo gadano. Dowla Oyo ɓuri dowlaaji Yurubaa en compunoo ɗii fof heewde doole. Ine wiyee wonde Yurubaa en fof ndawi ko wuro wiyeteengo Ile-Ife. Dewal maɓɓe ɗoon kam e dewal maɓɓe e denndanngal laamuuji Yurubaa en ko gootal. Geno maɓɓe wiyetenoo ko Ogu. Laamɗo oo noddirtenoo ko Yalafin, ko ɗuum wonnoo tiitoonde mum. Dowla oo feccitinoo ko e diiwanuuji tawi ardii ɗum en ko Oba, kalfinanooɗo renndinde kubbe e nawande ɗum laamɗo oo. Oba en ina njoginoo dental (diiso) tawi woni heen ko ardiiɓe konu, hoohooɓe aada, e mawɓe gure jeyaaɓe e oon diiwaan. Ina wayi no ko ngoo diiso yiilatnoo diiwaan heen kala. Ko kanngo kadi toɗɗotonoo Oba oo.
Laamorgo laamu nguu fof ko wuro Oyo. Laamu Oyo fompondirtunoo ko e laamu Dahomee ngonnoongu e nokku Beneŋ hannde oo, ngo Yurubaa en keɓnoo jiimde ko ina wona duuɓi 100. Laamu Oyo ina joginoo koninkooɓe mawɓe e taƴe konuuji pucci. Ngu heɓi kaaɗtudi maggu ko hakkunde teem XVIIɓiire e XVIIIɓiire.
Njulaagu jiyaaɓe ɓaleeɓe feewde Amerik e Orop (traite négrière) lorii no feewi Yurubaa en. Tufɗe Niiseriyaa fof ɓurnoo softude e nguun njulaagu njeeygu ɓaleeɓe e teem XVIIɓiire, nganndiraangu Njulaagu Tatiiwu (Commerce triangulaire) hakkunde Afrik, Amerik e Orop ngu laamuuji tuubakooɓe compunoo tuugnaade e laamɓe Afriknaaɓe. Ɓeen laamɓe ko kam en ndahoytunoo yimɓe ɓaleeɓe, ngadda ɗum en tufɗe hee, ina njeeya ɗum en.
Njulaagu tatiiwu, nganndiraangu kadi njulaagu Atalantik walla njulaagu hirnaange ko njulaagu yimɓe ɓaleeɓe tuugiingu e gostondiral hakkunde Orop e Afrik e Amerikaaji, ngam huuɓnande koloniiji leydi kesiri ndii (Amerik) jiyaaɓe ɓaleeɓe e Orop sokla mum e geɗe peewneteeɗe toon, e yeewtoyde to Afrik geɗe peewnaaɗe Orop e Amerik. (Maa en ngartoy e nguun njulaagu mbonngu so Alla jaɓii.)
Liɓi laamu Oyo en, ko jamfaaji politik ngam heɓde laamu e pooɗondire e laamuuji catiiɗi ngam jiimde njulaagu jiyaaɓe. Diiwanuuji laamu nguu fof teeɗanii, keɓi ndimaagu mum en, mbaɗti haɓde e koye mum en. Nii woni Fulɓe e Hawsa en ummoriiɓe rewo leydi ndii, ina ngoni e wolde jihaadi feewde e Yurubaa en, ndañi naatde ndi, njiimi ndi, tuubni yimɓe mayri. E hitaande 1823, Dahomee kañum ne iwri bannge hirnaange mayri, yani e gure gonnooɗe e njiimaandi laamu Oyo. Fulɓe ɓee ndañi heɓtude yoga e diiwanuuji kam e laamorgo Oyo hedde hitaande 1835. E maayirɗe teeminannde XIXɓiire, koloñaal Engele en ndiiwti njannguuji Dahomee en e Fulɓe e dow Oyo, njiimi leydi ndii e hitaande 1897. Yalatin (laamɗo Oyo) cakkitiiɗo wiyetee ko Abiyodun.
Leñol Yurubaa en
Yurubaa en ko leñol mawngol e nder leƴƴi Afrik. Ngol ɓuri heewde ko to Niiseriyaa dow fonngo ñaamo maayo Niiseer. E ngol tawee kadi to Beneŋ, to Ganaa, to Koddiwaar (ngol noddirtee ɗoo ko Anango) e to Togo.
Yuruba en njaawii naatde pinal teeru. Ɗoo, aɓe ceerti e yoga e leƴƴi Afrik goɗɗi ɗii. Gila e hitaande 1826 laamu Oyo ina limtantenoo fotde gure sappo teeru tappamaaje. E wiyde jillotooɗo ekosnaajo biyeteeɗo Hugh Clapperton, gure yuruba en keewɗe ina mbaɗnoo ko ɓuri 20 000 neɗɗo. Njulaagu jiyaaɓe ɓaleeɓe nawii e maɓɓe ko heewi no feewi. Ko ɗuum waɗi ɓe jogaade jasporaa keewɗo to Amerik e Kubaa e Beresil.
Limde keeweendi Yuruba en wonaa huunde newiinde. Kono tan ina wiyee ɓe ɓurii 30 miliyoŋ fittaandu. Ɗemngal Yoruba en wiyetee kañum ne ko Yuruba.
Yorubaa en ina pilta kadi to Burkinaa, nder gure Kaya, Wagadugu, Kudugu, Boobo Julaaso, ekn. ɗo wiyetee ɓe ɓurii teemedde ujunere neɗɗo.
Olusegun Obasanjo (meeɗnooɗo wonde hooreejo Niiseriyaa), Yaayi Boni (meeɗnooɗo wonde hooreejo Beneŋ), Wolee Soyinka e Felikse Kushoro (winndooɓe) kam e yimooɓe wiyeteeɓe Wali Badaru, Dele Sosimi, King Sunni Ade e Felaa Kuti, Sikuru Ayinnde, Sade Adu ekn. e Ceerno katolik biyeteeɗo Peter Akinola… fof, ko iwdi Yurubaa en.
Bookara Aamadu Bah.
Ƴoogirde : Wikipedia


text:
Ñalnde 31 desaambar 2016 waktu sappaɓo subaka, e wuro Raaybani e nder komin Irkiis jooɗnde faytunde e sosgol Catal Fedde Ɓamtaare Pulaar Irkiis e gardagol Umar Soh wondude e teddungal mawɓe wuro Raaybani hono Muktaar Jallo e Abuu Sammba Bah. Caggal nde Ceerno Umar Soh udditiri Qur’aan, o haalii nafoore jaŋde, o hirjinii yimɓe ɓe nde ɓe njanngata ɗemngal ngal nde wonnoo ko ngal sodorde yaawnde wonande ɓe njanngaani ɗemɗe goɗɗe. Caggal hirjino yowitiingo e nafoore ɗemngal ngal, tawtoraaɓe ɓee toɗɗii yiilirde fotnde ardaade Catal ngal, siforiinde nii :
Cappanɗe nayi e njoyo neɗɗo naatii e catal ngal.
Ko noon kadi, ñalnde 1 saawiyee 2017, catal Fedde Ɓamtaare Pulaare Muritani sosaama walla mbiyen dartinaama to Barkewol. Batu kuuɓtodinngu cosngu catal ngal jooɗii ko waktu 3ɓo kikiiɗe e tawtoreede nulaaɗo Yiilirde Ngenndiire FƁPM, hono Maalik Aamadu Saar kalfinaaɗo eɓɓaaɗe e Fedde ndee. E joɗnde tan, fotde 100 tergal naatii fedde ndee, tee ina yaakoraa maa ɓe ngonoy, hedde 400 tergal.
Ɓe idorii ko yeewtude geɗe toɗɗiiɗe nguurndam fulɓe nokku oo, caggal ɗuum ɓe ndewni heen njettoor faade e Fedde Ɓamtaare Pulaar e Muritani sabu mum newnande ɓe cosgol catal ngal. Nde ɗum joofi, ɓe ndokki nulaaɗo fedde ndee konngol, oon waɗani daartol Fedde ndee gila sosaa haa e ñalawma mo ɓe ngoni oo, o jaabtii kadi naamne naamnanooɗe.
Caggal ɗuum, yiilirde aroore ndee toɗɗaama yo ardo catal ngal :


text:
Daartol pinal Fuuta tooro
Ndeen, neɗɗo arataa Ceɗɗo maa Pullo-Gaynaako, maa Cubballo, o wontatno ɗuum e fawaade e jikku makko, baawal makko maa e taariindi makko – ngonka maccungaagu alaa fof ɗo fawinoo. Wonde maccuɗo fawinoo ko e batte golwole.
Hello 2Ndeen, neɗɗo arataa Ceɗɗo maa Pullo-Gaynaako, maa Cubballo, o wontatno ɗuum e fawaade e jikku makko, baawal makko maa e taariindi makko – ngonka maccungaagu alaa fof ɗo fawinoo. Wonde maccuɗo fawinoo ko e batte golwole.
Ina wiyee Haalpulaar heewaani uujde tan majja, so tawii tuma kala omo waawi ŋuurde baar leele nder jamma ; tawa lewlewal sappo-e-nay tooñondirii e duule, sarii ndoogu mum e winndere. Hono no winndiyanke-daartiyanke Teen Yuusuf Gey wiyri : « Njimol (gooto maa keewal) ummodiingol e gole unuɗe nder yeeweende nguron dowri, tanndilo ñaañooru goyowol nder deeƴere durnirɗe, daande ƴellittoonde yahda e jimɗi ndiwiri, tufɗe jalbooje caafe naange, ɗum fof (wonande Fuutanke), ko huunde dillinoore ɓernde, huunde huuriinde niɓɓe yeeweende kam e ciftorɗe ummiiɗe e to ɓuri luggiɗde e fittaandu neɗɗo ».
Nguu ɓesngu, gila e teeminanɗe limlimtinɗi, ngu Tuubakooɓe inniri « Toucouleurs », yaama tawa ko sabu ɓalewol teeŋtungol guri ɓalli maɓɓe, addani ɓe saraade e dente pawiiɗe e kinɗe e pine, addani ɓe jaggirde donaaɗi maɓɓe denndaaɗi ɓuri fof, kam e yiytaade koye maɓɓe wonde yimɓe mahiiɓe e ñaamiri kaytundi nder diƴƴe maayo Fuuta-Tooro hannde oo, deeltiingo dow Denndaaɗi ɗiɗi, Muritani e Senegal, joginoo innde wonnoo tigi ko Namandiiru, leydi ngalɗundi. Hedde teeminannde 11ɓiire, nde wiytaa Tekuruur. Hoɗnoo e mayri adan ko Seereraaɓe e Wolofaaɓe e Soninkooɓe jillondirɓe e Fulɓe haa jibini ko wiyetee hannde Haalpulaar koo. Duttorɗe jangtaaɗe ina kollita ko mawɗo Manna en, Waar Jaabi Njaay sari Lislaam nder tuundu nduu caggal nde o fooli Jah-Oogo en. Ko kanko kadi waawni ɗemngal Fulfulde e dow yammirde mo moni kala yo « Haal Pulaar ! Haal Pulaar ! ».
Ko e daartol keewngol dille nder oo diiwaan keewɗo kareeli ɗi ngasataa Tekuruur ɗakkaa e njiimaandi kaanankiri Soninkooɓe Gaana nder teeminannde 12ɓere, refti heen ko laamaandi Mali (Manndinkooɓe) nder teeminannde 15ɓiire, ko adii nde kaanankiri Gaawo lomtotoo. Ko Koli Teŋella tabitini ngootaagu leydi ndii hedde hitaande 1512. Ko ndeen leydi ndii innitaa, wiyaa Fuuta-Tooro. O renndini pine ɗii leñƴi fof haa o sari ɗe nder Afirik Hirnaange, gila Mali haa Kameruun e Niseer, haa yettii golwole ko wayi no Usumaan Dem Fodeejo e Umarul Fuutiyyu en.
Tesko-ɗen noon Berbeer en ɓe leñol Sahajja en ndewii ɗoon. Gooto e ɓiyɓe Waar Jaabi tawtoraama e dow ɗuum dillere Maraabat en (Muraabiɗuun). Ko caggal ɗuum ndiwkeerunkooɓe Maruknaaɓe e harbiyankooɓe mum en Hormankooɓe ngari haa njettii maaje Niiseer e Senegaal. Ɓe teeŋtini goodal Aarabeeɓe ɓe leñol Beni Hasan en nder ndii leydi laatiindi lislameeri gila cogge gelooɗi befooje Saharaa ina njiyloo kaŋŋe e maccuɓe. Oo demoowo yimiyanke nder kolaaɗe maayo Senegaal ina woowi jime paayodinɗe Aarabeeɓe gila e yonta jaahiliya wayɓe no Antaar e Umarul Qaïs. Garal Tuubakooɓe jibini pelɓondiral pine muusngal, ɗum addani yimiyanke woyde ngati bawɗi mum pusaama, leeɓi koɗli taƴaama, duɗe dingire mum ñifaama. Ko ndeen donaaɗi e goowaaɗi ngenndi mooloyii nder jimɗi gaadanteeji jeyaaɗi e ndesaari ngorwordi coñce kinɗe nder Fuuta-Tooro.
Ndee hettere leydi lommbiinde hakkunde Saahal to rewo e Ferlo to worgo, ndi laatii ko duunde alɗunde ngati ndemandi mayre dumunnaari, coñal laabi ɗiɗi hitaande fof, jibinii kadi naatnaattondiral ɓesnguuji. Eɗen mbaawi tigi wiyde coñce Fuuta-Tooro ummii ko e njilludi keewndi goobuuji batte Manndinkooɓe to bannge fuɗnaange-worgo, Berbeer en e Aarabeeɓe to rewo, Wolofaaɓe e Seereraaɓe to hirnaange. Haa e yonta badtiiɗo, ko coñce jangtaaɗe laatii ngoroondi teeŋtundi, hay sinno nde sabu Lislaam, mbinndiin aarabeere huutoraama haa woodi e banngeeji majje tonngaa, tawi ina yahdi e ooñtude njeñtaari pine ɗee to bannge diine ngam haɓaade sanamiyaagal gonnongal e leƴƴitaade.
Goodal coñce kinɗe
Renndo Haalpulaar waɗi ko calɗi tati. Salndu adanndu nduu ko Rimɓe ɗo tawaten Fulɓe-Aynaaɓe, Toorodɓe, Seɓɓe, Subalɓe, Jaawanɓe. Saldu ɗiɗmuru nduu ko Ñeeñɓe fitiram-golle en kam e ñeeñɓe jaareeɓe, woni Mahbuɓe, Wayiluɓe, Sakkeeɓe, Lawɓe, Wammbaaɓe, Mahbuɓe-Suudu-Paate e Awuluɓe. Salndu tataɓuru nduu ko Jiyaaɓe (e Gallunkooɓe).
Ko adii nde hinnde Toorodɓe woodata, ardude e compugol lefol Almamaagal, renndo Haalpulaar en waawiino reende goodal mum e jerondiral mum e fawaade e ngonka kinɗe mum. Ngonka kinɗe ɗee ina yiytetonoo laataade ɗe timmotirooje, gootal fof timmina keddingal ngal. Ndeen, jotondiral hakkunde kinɗe ɗee ina newinoo sanne, wonaa no jooni nii. Kañje fof ɗe innitirtonoo ko iwdi ngootiri.
Ndeen, neɗɗo arataa Ceɗɗo maa Pullo-Gaynaako, maa Cubballo, o wontatno ɗuum e fawaade e jikku makko, baawal makko, maa e taariindi makko – ngonka maccungaagu alaa fof ɗo fawinoo. Wonde maccuɗo fawinoo ko e batte golwole. Eɗen teskoo hannde, macungaagu e gallunkaagu ngontii hinnde no kinɗe keddiiɗe ɗee nii, hinnde heewɓe yimɓe, nde ɓesngu mum hedditorii njiyaagu ellee ella walla si’i donaaɗo.
Iwdi cariindi kesiri hinnde Toorodɓe, ummii ko e kinɗe keddiiɗe ɗee fof, hinnde yuɓɓunde les araaraay Lislaam. Ɗum tagi en nanataa hinnde ndee nder daari kollitooji iwde Fulɓe. Tinndi men ina cifoo Fuuta, mbiya ɗum : “Leydi awooɓe e aynaaɓe”.
Sikke alaa, kinɗe ɗee fof innitirtoo ko ɗo gootel, Pullo garwaniijo, gontuɗo Lawbo ɗoo, Cubballo too, Bammbaaɗo bannge goɗɗo, ekn. Ko ɗoon coñce cañii, coñce “kinɗiije” (pawiiɗe e hinnɗe) kono ɗe ngonaa diiwtuɗe goɗɗum, ɗe ngonaa uddiiɗe. Hinnde fof ina joganii renndo ngoo gollal nder pinal gootal ngal, e teskaade ngaal pinal ina jogii darnde, ko adii fof naftoore, jeytoraande e njuɓɓudi nguurndam ñalnde kala. Miijo “coñce ngam coñce” (l’art pour l’art) woodaano e ngoon renndo.
E takko ngal pinal naftowal, aawdi ndenndaani ina woodi, ndenndinndi ko adii fof tinndi e daari ballitooji nehngo renndo gila e cukaagu haa e cagataagal. So sukaaɓe e taani mum en catiima duɗal, ko ndeen kon keɓatnoo binndannde nguurndam gadane maandinaaɗe e baɗe kullon ladde. Mawɓe so ummitiima e golle caasɗe, pooftotoo ko jamma tawa aɓe keɗoo haaliyankooɓe, njeewtana ɓe golwole e daari yimɓe ɓennuɓe laatotooɓe daarorɗe cuusal e e moƴƴere, e jaambaraagal e giɗli. Ko e nder ndii awdi ngootiri ndenndaani kadi mbaɗtaten won ɗiin fannuuji coñce ko wayi no leele e calsaltiri mum ko heen jeyaa.
Leelee calsitiri mum
Leele ina darji nder renndo Haalpulaar en. Iwdi oo fannu njimri anndaaka tigi rigi. Won wiyɓe leele ummii ko e Arabeeɓe. Ɓe mbiyi helmere “leele” ndee ummii ko helmere Aarab “leyla” (jamma). Woɗɓe heeriiɓe annduɓe mbiyi alaa, ko wayi no Buubu Sal mo Podoor (yoo Geno yaafo mo). E fawaade e dalillaaji tiiɗɗi o wiyi “leele” ko e nokku hee tigi sosaa ngati ko adii Siidi Siriif mo Ciloñ bayyinɗo oo baar, woɗɓe kuutoriima ɗum tigi. Ɗum fof e wayde noon, yaajni leele ko baar “su’araawu” laatiiɗo tabitino jime Antaar et Umaul Qaïs, yimiyankooɓe Arabeeɓe e yonta jahiliyya.
Njooɗndam jammaaji, yurmeende pottite giɗli, sifaa moƴƴere ŋari debbo, sifaade yeweende nokkuuji ɗi haaliyanke ciftori… Ɗum fof jeyaa ko e « leele » e calsitiri mum. Naalankooɓe ŋanaa mawninii leele, hono Sammba Joob “Leele” e Abdullaay Ceenel Faal (yo Geno yaafo ɓe). Hannde, Aamadu Tammbaa Joob ɓamtii araaraay “leele”.
Mbaydiiji coñce dumunneeje
Mbaydiiji coñce dumunneeje (joljole pawiiɗe e dumunaaji) mbaɗtatee ko e jeyal denndangal. Kono aɗi teskoree heewde ciiri e fawaade e ngonkaaji. Ɗi keewi ko maaydude e jom majji. Njeñtudi majji teddaani haa noon fof ngati sosi ɗi ko naalankooɓe (coolooji jayɓe, diɗɗe naalankooɓe nanaaɓe), fentooɓe jimɗi kesi ƴoogaaɗi e jimɗi boombi gure so ina nguna gawri maa so ina poɓɓana sippirteeɓe nder dingire.
Bayal Sammba Teen mawninii ndii mbaydi coñce e kitaale 1930. Pelle ɓurɗe ɓadtaade en ngonii naalankooɓe ŋanaa : wayɓe no Sammba Diyye Sal, Siidi Baylel Caam, Birom Njaay, Aali Hammadi Aali, ekn. Hannde oo, woni ɗoo ko gaaciyankooɓe hesɓe e gardagol Baaba Maal mo Daande Leñol, adduɓe kesamkesaagu, naatni heen mbaydiiji coñce Fuuta e nokkuuji goɗɗi. Ciftoren ɗoo Usumaan Hammadi Joob, Ngaari Laaw (jiyruɗo hoore mum dono Bayal Sammba Teen), Demmba Jah, Accaa Wele, Abuu Jubaa Deh, ekn.
Nafoore heeriinde batte coñce kinɗe
Coñce kinɗe njeyaa ko e faawru renndaandu ndu diƴataa. Ina heen Pekaan, wulaango Subalɓe, Gumbalaa, noddaango Seɓɓe, Dillere eewnaango Mahbuɓe.
Dillere nde Mahbuɓe
Sammba Dooru Mahbo e Umar Gafoo Senngoot, ko mawɓe yimatnooɓe Dillere ŋanaa. Mahbuɓe Sañooɓe ina teskoraa hinnde haɓɓiinde e gannde ɓaleeje jotondirɗe e jaŋde meccal cañu. Fitiram-golleeɓe kuutoroo gollorɗe mum en e cefi mum en, sara yaawere Cubballo maa Ceɗɗo peewnoowo kaɓirɗe mum. Jimoowo Dillere e ñeeñal mum e gannde mum, artirana renndo sippiro duumiingo hakkunde cañoowo e meccal mum, tawa ina yahda e lamɗam asko, ɗo ɓiyɓe yummiraaɓe maɓɓe Wayluɓe, Sakkeeɓe, Lawɓe njaltata e ngoon asko.
Pekaan mo Subalɓe
Sikke alaa, Pekaan jeyaa ko e fannu coñce Haalpulaar en ɓurɗe lollude nder Afiriki Hirnaange. Pekaan waɗi ko jime cornaaɗe cefi caɗɗi faamde. Cefi ɗi yamiraaɓe tan mbaawi sappaade. Iwdi Pekaan ko ndernderi cuuɗiindi. Wonande hoɗɓe e daande maayo, gannde cuuɗiiɗe nder diyƴe, kaawis dille won “tagooje kaawniiɗe” maa kulle ɗe ganndaaka… ko geɗe paamortooɗe nder gannde cuuɗiiɗe. Jom-Maayo, Caamaaba, Munu-Maayo, ɗum fof ko jalaŋuuji diyƴe ɗi Cubballo wallikintoo mbele awo mum ina moƴƴa, maa daña poolgu nder kareeli ƴiiƴiiji hakkunde makko e Ngabu maa Ngaari Maayo. So en juurnitiima cefi ɗii, maa en taw heen kelme ɗemɗe Seereer maa Wolof. Ɗum ina seedoo jiidigal gila daawaa-dawi hakkunde Subalɓe Fuuta e renndooji Seereraaɓe e Wolofaaɓe. Hollirta ɗum ko won e jettooɗe bayɗe no Gey, Gay, Saar, Joob, ekn. Gellaay Aali Faal takkii innde mum e Pekaan nde heddiiɓe ndefti heen.
Gumbalaa mo Seɓɓe
Gumbalaa ko jimɗi hare, jeyi ɗum ko Seɓɓe. Ko hono noon “ vaaghu ” wayi e Safalɓe. Ina wiyee kadi Kontimpaaji maa Jimɗi Ƴiiƴam. To daartol, Gumbalaa jokkindiri ko e Bawɗi Alamari : tabale laamɓe e yonta Satigaagal, Fulɓe Deeniyankooɓe. Gumbalaa ko coñce hare e golwole. Mawninaa heen ko waasde hormaade maayde e muuseeki, ko kam woni jime coomɗe jaambaraagal e cuusal nder mbaadiiji mum kala.
Loowdi jime e jimɗi Gumbalaa ina keewi. Jimɗi daartooji kareeli Sammba Gelaajo Jeegi, tinndinooji golwole Koli Teŋella, cifotooɗi kaawniiɗe wolde Bilbasi. Ɗoo kadi eɗen teskoo kuutoragol kelmeendi ndi faamotaako e Pulaar, njiidundi e ɗemɗe Soninkoore e Bamanankoore. Ɗum ina teskina kadi batte ɗemɗe Mandinkooje nder ndii mbaydi coñce njaajndi e yonta Koli Teŋella. Hay sinno Gumbalaa tottaa ko Seɓɓe, ittataa ko Fulɓe fof ndenndi ɗum, ngati Seɓɓe ko harbiyankooɓe jokkiiɓe e lefol Fulɓe Deeniyankooɓe.
Eɗen ciftora ɗoo noon, Seɓɓe e koye mum en ina njogii jaarooɓe mum en, jeyaaɓe e hinnde Lawɓe, ɓe inniraa Lawɓe-Gumbalaa (ko ɓe Lawɓe yimooɓe Gumbalaa).
Pinal laamaandi Mali sariima e leyɗe Senegambi, Gine, haa e fuɗnaage-rewo Muritani. Ngal woppii batte to gaaci (kaɓirɗe mum e leeɓi mum) to firiqa Wulaad Mbaarek en haa jibini ko wiyetee “howl” to Safalɓe. Leeɓi gooti ɗi ceertaani piyatee e koɗli gila Neema haa Bamako e Ndakaaru e Konaakiri.
Beyti e coñce lislaamiyankooje
Mbaydi coñce kesiri dañaama nde Lislaam naati Fuuta. Beyti e burdi ko jime diine baajotooɗe, ɗe yimata ɗum en almaddaaji, mawninooɓe Lislaam kam e Nulaaɗo Muhammad (yo jam e kisal ngon e makko) maa waliyaaɓe mawɓe wayɓe no Sheek Tijjaani e Alhajji Umar Taal. Giiri noon kam ko mbaydi coñce ndi Almudɓe Ngay en kuutortoo (Almuudo Ngay wayi ko no sanɗa garɗo e joofnude, binndoowo jime ngam jaarde seernaaɓe mum so o arii e woppiteede).
Jime Ceerno Abdurahmaan mo Banaaji ganndiraaɗo Ceerno Boy ina njaaji ina ndarji. Gooto e almudɓe makko ɓurɓe anndeede ko Ñokkaan Jibi Selli. Muhammadu Aali Caam ina jeyaa e winndiyankooɓe ɓurɓe anndeede. Qasiida mo o wallifii e nguurndam Al hajji Umar Taal ina waɗi ko ina tolnoo ujunnaaji jeenay konngol. Yoga e ngal coñcal diinewal jangtangal maa binndangal ummii ko e hinnde Toorodɓe, hay sinno, e ko teeŋti, ngal jeytaama e jeyal denndangal kinɗe fof.
Mbinndiin jime ɗee abbitii ko e cañu ɗemngal Aarab. Heen sahaaji nii, jime ɗee ko binndanɗe e Arab ɓooyɗe piraaɗe e Pulaar haa njahda e ngonka Haalpulaar en. Nde wonnoo batte Lislaam nder renndo Haalpulaar en ko ko fuɗi, haa mbaydi miijanteendi maɓɓe fooɗtii doosɗe ɗe diine jannginta.
Nani, Fuuta-Tooro arii e laabi celi pine, ɗo ndeftaten kadi e Teen Yuusuf Gey ngati alaa e sago tonngen, “nder leydi Haalpulaar en, sikke alaa e ko ɓuri banngeeji goɗɗi, coñce carii uuranteeri ngenndi ndii. Kaaccam dowri gila Dimat haa Damga, ko ngesa gawri maa makka, ñaaruwal keccal lebbi tati nder hitaande, ɓoorningal goobuuji puri lebbi keddiiɗi ɗii, maayo woowaango kono mooftungo kullon kon nganndaaka. Leydi wontii mogo. Kammu seedtiima… yimre wontii miijannde… baaruuji leele ciftina pural cuuɗi mahiraaɗi ɓakke. Nguu goobu mboɗeewu gese gawri waalo, kadi so en uuraama keccol yarkomaa tawa eɗen ciftora jime Pekaan nder jammaaji”.
Fantaŋ mo Fulɓe Aynaaɓe
Ina wiyee baar gadiiɗo hoɗeede e hoddu ko Fantaŋ. Ko sonndu juurinoo e catal lekki ina sirka, jom hoddu ñemtini, ko ɗuum woni Saygalaare. Ko baar cuusal e jaambareeɓe, yimata ko lolluɓe wayɓe no Aamadu Sam Poolel, Umarel Sawa Donnde, Yero Maama, sawndii baaruuji jurminiiɗi ñemtinooji yah-ngartaa aynaaɓe cogge nay, jom gese en maa harbiyankooɓe hulɓiniiɓe sosɓe leppi laamaaɗi.
Sammba Taba Kali ko Mahbo Suudu Paate bayyinɗo Fantaŋ. Baaruuji goɗɗi jaltuɗi e Fantaŋ, nannduɗi e mbaydiiji dummunnaaji, njeytoraama e coñce Fulɓe. Bojal e goɗɗi ko heen njeyaa, Mammadu Faatel Bah ngal bayyini.
Kerooɗe maa Keroonde
Kerooɗe maa Keroonde ko jeyi waañooɓe. Kono hannde oo, alaa hinnde heeroriinde waaño. Mbele ndeen hinnde meeɗii woodde ? Ko naamnal. Ɗum fof e wayde noon, won dente yimɓe jotondirɓe e kullon, waañooɓe ngam ndaña heen ko nguurdi maa ngam reentoraade kulle daddooje. Ina heewi yiyeede gure keewɗe ɗo ndentata ngam haɓaade kullon ladde mbonnowon gese maa conngowon jawdi. Won e galleeji keeroriiɗi reende cefi waaño kam e gulaali wolde woni kerooɗe ngam doolnude baañoowo mbele kulle ladde ina ndonkana mo.
Naale mo Jiyaaɓe
Jiyaaɓe ko ɗawanooɓe e mbaydiiji coñce kinɗe keddiiɗe ɗee. Ɗum addani ɓe sosde mbaydi coñce maɓɓe keeriindi : Naale. Ɗo adan ɗoo, ɗee coñce keerorinoo tan ko hinnde Jiyaaɓe. Loowdi majje ko jime bellitaaɗe, jogiiɗi mbaydi ñiŋoori geɗe ooñiiɗe e renndo, ko wayi no ngeñamlesaagu, yiɗneede, mbooroɗaagu, ekn. Tawii tan ko ɗoon Naale kaaɗnoo alaa ko kinɗe keddiiɗe ɗee njyi heen ko boni. Kono, nde Naale fuɗɗii jogaade mbaydi waklitere, ina ñiŋa dabi renndo yowitiingo e kinɗe, ɗum wonti bonande. Ngam dartinde ɗum, seerenɓe kolliri Naale ina karmi, hay nii kuutoragol buubaa jahdintenooɗo heen oo.
Ina woodi kadi kinɗe daraninooɗe kinɗe keddiiɗe ɗee fof, maa mbiyen renndo ngoo kala. Yeru mum ko Awluɓe reenɓe Yeelaa, Lenngi e Bawɗi Alamari, hoɗooɓe. Ina e Lawɓe njaarata ko Seɓɓe, ɓeen ngoni Lawɓe Gumbalaa. En njiyii Mahbuɓe Suudu Paate njaarata ko Fulɓe. Ciftotoren ɗoo Mahbuɓe Jawanɓe njaarata ko Jaawanɓe. Ɓe njiidaa noon e Mahbuɓe Sañooɓe jeyɓe Dillere to bannge coñce keeriiɗe.
To bannge jokkondire naftooje coñce ɗee, tonngen wonde jotondire ina ngoodi tigi hakkunde won ɗeen kinɗe, ko wayi no Sakkeeɓe e Wayluɓe e Lawɓe e Mahbuɓe e Awuluɓe e Wammbaaɓe… kono kadi hakkunde Subalɓe e Fulɓe (Fulɓe Jaawɓe Dalli), ko noon kadi hakkunde Subalɓe e Seɓɓe (desondiral ina woodi hakkunde maɓɓe).
Kuɗol : Ibrahiima Muttaar Saar
Fulo : Aamadu Malal Gey koroowo Laabi Weeyo


text:
Ina jokki njillu diine Lislaam e jokkere enɗam ngu woni e waɗde e diiwaan Koldaa Ceerno Alhajji Aamadu Tijjaani Bah Kaliifa tedduɗo mo Madiina Gunaas. Ko Altine 16 lewru nduu o immii Madiina Seydi Alhajji Aali kono hade makko yaltude wuro ngoo beetawe oo o yehii Genaale sabu juuroyaade leliiɓe toon ɓee kam e duwanaadeɓe. Caggal juulegol Tiisbaar o waɗdi e Rewɓe ɓee Batu o siftini diine oo kam e tijjaaniya oo e fergo ngoo owasiyiiɓetiinnaade e jokkere enɗam hakkunde maɓɓe e wondude gondigal moƴƴal. Ceerno Aliw Caam hollii weltaare mum no feewi e garaangal Ceerno hee o wasiyii Dental ngal yoo tinno naŋnga ɗo nanngiɗoo waasa woppude sabu gilli Ceerno peeñɗi faade e maɓɓe haa teenti e gilli makko e ɓesngu Seydi Alhajji Aali Caam owii yoɓe tinno e kawral e wonde gootum ngona e yamiroore Ceerno sabu fuunti alaa heen to aduna saka noon to Laakara. Caggal juulegol Takkusaan ko Juuraade jiyaaɗo Alla oo woni Seydi Alhajji Aali Caam yoo weleede Alla won e makko Caggal ɗuum hirndaaɗoon tawi hiirii seeɗa raaŋanaa kp Koldaa kono tawa Wuro ine wiyee Baayaa ina jaɓɓii e dow laawol hee o duwaniiɓe o ɓenni. Yettaa ɗoo e Koldaa tawaa wuro ngoo e Gardagol Ceerno Haamiidu Jah Mawɗo dental ngal ina njaɓɓii e keewal e Peewal Kisa ko ɗoo o waali.
So tawii en ciftinii seeɗa ɗoo ko wuro Ceerno Sabu Ceerno Alhajji Muhammadu Saydu Bah yo weleede Alla won e makko nde o immotoo Fuuta arde e oo diiwaan ko arde ɗoo e Koldaa sabu yettaade mawniiko ina wonnoo ɗoo ina wiyee Ceerno Umaar Tuure ɗuum woni sabaabu jettagoml makko Madiina Seydi Alhajji Aali kadi ko ɗoo o fottunoo e Ceerno makko Ceerno Ahmadu Baro Yoo weleede Alla won e maɓɓe. Oon ɗoon Ceerno Umaar Tuure noon woni Baaba mum Maama Aysata Tuure Yummum Ceerno Alhajji Aamadu Tijjaani Bah ɗuum tan ina waawi saabaade jeyegol makko ɗoo kono kadi Kanko Ceerno ko ɗoo yii Aduna e Puɗfuɗe hitaande 1936 waɗde o arti koɗoo jeyaa. Wuro Koldaa ngoo kadi waɗiinoon hollii ɗum gila e jaɓɓungal ngal haa e bismaango ngoo. hannde omonɗoo e Koldaa wiyanoo ko Hannde Laana kaa arata kono ɗuum ina ɗeɓi firtaade ina ɗaminaa ko janngo o immotooɗoo e Laana ndiwoowa ruttaade Dakaar no way fof humpataa on so Alla jaɓii. On njaaraama Alhajji Abuu Njaay Koldaa 17 /02 2015 Ñallen e jam.


text:
1. Kaweeji yaltitanii zamaanu me'en enen
ndaarii wa ɗii radiyooji en ko ɗi haalata.
2. A wonay ga maa ɗon udditaa tun post maa
radiyoo nanaa ko ɓe leydi Shinuwaa wowlata.
3. Si ko Misra uddituɗaa nanaa Ghur'aana on
hiɓe dursitoo hiɓe janga yergina jangita.
4. London e Waashinton e Hindi e Makka men
Parid men e Roomu a nanay ɓe fow ko ɓe haalata.
5. Awiyonji immoo bimbi saare Konaakiri
si ɗi nyallu yaade ko haa Faransi ɗi waalata.
6. Hiɗi uuma wuuɗa nanga laawol feewungol
si ɗi daw Faransi ko leydi meeɗen hiirata.
7. Dhi ponji lontike ɗee koleeje ɗe mawɓe men
gernoo ɓe daasi ɓe aafi lumbaa lumbitaa.
8. Tarawooje ɗen lontii juroy koy mawɓe men
hino ɗigginaynoo fewndo muuɗun ko ɓe sawrata.
9. Ndaarii ko nyaametenoo e fewndo adiiɓe en
ɗin tampereeji e heege sikkano lannataa.
10. Ndaarii kuɓeeje ɗe yimɓe darnata weltoɗaa
jarnaa ɓe yettaa Allah dokke ɗe huuɓataa.
11. Ndaarii no ndee juulirde men Labe lontori
ndee liɓaande nde barke muuɗun lannataa.
12. Miliyonji noogay huutoraama e darnugol
nde, ko haa darngal fellitaama nde yirbataa.
13. Ndaarii watirji ɓaleeɓe anda wonde ɗii
ko lonto puttyi e bamɗi, lonto ko nannataa.
14 Heɗoɗaa mi haalane huunde wonde sabaabe follude
lamɓe ɓen a taway ko goonga mo wortataa.
15. Aaden yo wonu haaloowo goonga ko metti woo,
sabu goonga luttay, hay si neeɓii hidɗataa.
16. Nee ruttagol jaɓa goonga ɗun ɓurii luttugol
e fenaande faamee ɗun jaɓon


text:
« Hay gommbal ɓe palaani heen ! » Ko tiitoonde winndannde jogornde yaltude e Fooyre Ɓamtaare tŋ 103 (maayirɗe settaambar 2012), yowitiinde e dartingol golle Sahel TV, gooto e teleeji keɓnooɗi yamiroore ɗii. Ɗum dey woni « taaɓaaki fukkii ». Tele oo ko fuɗɗii golle koo ɓooyaani. Kono gila o fuɗɗii, yimɓe fof ina kawri ko kanko fof ɓuri hollitde mbaadi Muritani tigi-rigi, sibu leƴƴi leydi ndii fof, e ɗemɗe mum en, ina ndañi heen geɗal ngal meeɗaa dañde e tele ngenndi oo, walla e teleeji goɗɗi, ko nanndi e Chingiti TV,
« Hay gommbal ɓe palaani heen ! » Ko tiitoonde winndannde jogornde yaltude e Fooyre Ɓamtaare tŋ 103 (maayirɗe settaambar 2012), yowitiinde e dartingol golle Sahel TV, gooto e teleeji keɓnooɗi yamiroore ɗii. Ɗum dey woni « taaɓaaki fukkii ». Tele oo ko fuɗɗii golle koo ɓooyaani. Kono gila o fuɗɗii, yimɓe fof ina kawri ko kanko fof ɓuri hollitde mbaadi Muritani tigi-rigi, sibu leƴƴi leydi ndii fof, e ɗemɗe mum en, ina ndañi heen geɗal ngal meeɗaa dañde e tele ngenndi oo, walla e teleeji goɗɗi, ko nanndi e Chingiti TV, ɗo nganndu-ɗaa ko pinal gootal tan hollitee heen. Ina wayi no, ko ɗuum addani mo caɗeele, sibu jom en kaalisaaji ɓee, mbiyi njiɗaa ɗuum. Won wiyɓe boom ɓe pawaani heen gommbal, ɓe mbiyi ko tele oo « ina heewi kowri en ». Nii woni ɓe calii yoɓde gollotooɓe ɓee, fotde lebbi tati.
Gardiiɗo tele oo, hono Bah wul Saalek, wiyi ɓe, so ɗuum welaani ɓe, kañum ko goppoowo ɗowngo tele oo. O hollitii kadi, gaa gaa yiɗde makko, wonde tele oo alaa ko waɗi so wonaa ɗooftaade ko HAPA yamiri koo, so rokkude ɗemngal Arab hedde 60%, ko heddii koo feccee hakkunde ɗemɗe ngenndiije keddiiɗe ɗee yantude e Farayse. O wiyi omo fotndi heen fof, « mi moyataa muk laawol ndew-mi ngol, so yiɗii ɓe ngitta mi ». Ɗum noon ma a taw pot-ɗen faamde heen tan, ko jom jawdi en ɓee, njiɗaa yiyde leƴƴi Muritani keddiiɗi ɗii e tele hee. Ɓeen ngoni Ehel Ghadda en, ɓeen ɓe luulndo heewi yooɓtoraade ɓallaade mawɗo leydi oo. Ko jooni kadi paam-ɗen ko haɗnoo won ɓeen ɗaɓɓunooɓe yamiroore rokkeede teleeji, heɓde ndeen yamiroore.
Ɗum noon, eɗen njaajnii heen e Fooyre Ɓamtaare tonngoode 103, ina juuti nii heen.
Jiiloowo


text:
Jaltugol Saada Njaay PDS feewde APR ina yahdi e yamiroore gollodiibe makko to Meeri mo Ngijilon. Bano Sal ina habra no yahri:
Ko aljumaa jawtudo oo o nannganoo to Amerik caggal tuumo wallondirde e Hooreejo leydi Caad ngam yeeyde Peterol Leydi Shiin. Gila ndeen ko e dummbirdu o woni ko e dumbirdu.
To wuro Tuubaa to o yehi ngam tawtoreede Maggal Tuubaa, Meeter Wade, hooreejo lannda Pds noosi kadi ko hesɗi.Gaa ‘gaa Umnr Saar gotnooɗo suko makko e lannda Pds, Abdulaay Wade wii ko Meeter Madikee Ñaŋ suɓii cukko mum. Kori ɗum beyɗataa jiiɓru e nder lannda Pds, caggal nde wayɓe no Moodu Jaañ Faada, Sileymaani Ndeene […]
Porofesoor Iba Deer Caam na yahdie yo golle Seek SileymaanI Baal njaŋngine e duɗe Senegaal E ciimtol ngol keɓ-ɗen e jaaynde APS,Porofesoor (Ceerno) Iba Deer Caam,jaŋnginoowo dowrowo ko faati e taarik to duɗal Seek Anta Joop holliri e yiyannde mum yo sukaaɓe leydi Senegaal kaalane, kadi njaŋnginee golle e golwole Seek Sileymaani Baal;“tiitoonde e nder […]


text:
– Sabu teskaade feere nde rewaani laawol tuugiinde e yiɗde heeriinde laamu ngu e dirtinde wooteeji dipiteeji e meeriiji joofnuɗi lajal mum en gila settammburu 2011 ;
– E teskaade wonde ngol dirtingol wooteeji naatnii en e iñcuru bonndu yowitiindu e sariyaaji e juɓɓule haa ko ɗum jibini baasgol dagaade hannde Parlemaa oo e Gowornomaa oo ;
– E teskaade hannde, iñcuru juɓɓule demokarasii ɗe fonndetee ko e pollugol laamu gonngol, waasde hiisaade ɓesngu ngu, waasde hormaade doosgal leydi ndi e sariyaaji mum e yaɓɓude nanndiral gollotooɓe politigi nanndirnoo to Ndakaaru ;
– Sabu teskaade kadi ndeeɗoo waawnere ari ko e sahaa nde wellitaare to bannge demokarasii yedditaa e tee leɓte keewɗe ɓamtaa haa njoofii e warngooji yimɓe, ɗum fof ina addani en wi’de wonde M. Abdel Ajiiju alaa hakke yuɓɓinde wooteeji tuugiiɗi e demokarasii e laaɓal tawa ko goongɗuɗi, dagiiɗi.
HEERTO (Parti) UFP rennduɓe e batu mooɓondiral 3ɓal e ñalɗi 27, 28, 29 e 30 deesammburu 2012 :
– ina hiisii wonde paɓɓitgol wooteeji dipiteeji e meeriiji ko aldaa e kaaldigal ko yiɗde addude fitina e fewjude feere no ɗawiri luulndo demokaratiyaŋkeewo ngo e gollal politigi e yiɗde uddude kala dame kaaldigal jamyamal ngam ñawndude iñcuru ndu ; Ko ɗum waɗi eɗen ceedna renndo adunayaŋkeewo ngo e batte bonɗe baawɗe jibineede e kaa ngonka ;
– Ina hollira salaare mum nde aldaa e duttal e kala feere laamu ngu e yiɗde ɗum yuɓɓinde wooteeji dipiteeji e meeriiji ko aldaa e diisnondiral no min calorinoo wooteeji 6/6/2009 haa darnde ɓesngu moritani kala, wondude e gollidiiɓe mum politigi adunayaŋkooɓe ɓe, ngallini ɗum ;
– Ina ɗaɓɓiri partiiji politigi ɗii kala, pelle e teelɗuɓe rimɗanɓe koye mum en e pelle renndoyaŋkooje, nde ndiisnondirta mbele ina ndaarta feere nanndiraande ngam yaltinde en e iñcuru wuuraandu hannde ndu, ndeen feere noon waawata tan wonde ko darnugol gowarnama dental ngenndi kala, taƴɗo sañ yuɓɓinde wooteeji meeriiji, dipiteeji e hooreleydiyaagal dimɗuɗi, demokaratiyaŋkooji, laaɓtuɗi tawa ko e nder weeyo jam e deeyre.
– Ina hesɗitina korsa mum e cemmbingol mum denndaangal partiiji politigi, teelɗuɓe ngenndiyaŋkooɓe googanteeɓe e darnde mum yiɗde ndaartude maslaha ngam ittude leydi ndi e nder iñcuru bonndu ngu laamu ngu naatni ɗum e falaade peeje maɓɓe ngam feƴtude yimɓe.
Nuwaasoot ñande 30 deesamburu 2012
Batu Mooɓondiral


text:
Ñallal hannde ɗo e Siñtu Garba e leegal Madiina Faas e duɗal Ceerno Jibiriilu Njaay e gardagol, Ceerno Mammadu Jibiriilu Njaay heɓii ballal e juuɗe fedde wiyeteende sukaaɓe e ɓamtaare. Ngalɗoo duɗal ina waɗi fotde 69 suka janngoowo alqur aana tawii ko sukaaɓe rewɓe e worɓe. Tawtoraama ñallal ngal hoohooɓe wuro ngo, mawɗo wuro Alasan Umar Loh, Jakariyaa Njaay gardiiɗo leegal Gaŋki, Sammba Sal gardiiɗo leegal Faas Madiina. Konseyee mo Oogo garɗo e innde meer o hono Abuu Laam. Ɓe ndokkirii maaro, nebam, suukara. Ñallal hannde 17 02 2018 ɓe kollitii ko e miijo ngam wallude almuuɗɓe janngooɓe e ngonka moƴƴa.
Bookar Sek Lewlewal Maatam


text:
On koofnaama
Rédigé le Jeudi 4 Décembre 2014 à 00:45 | Lu 23973 fois | 3
commentaire(s)
Hitaande hesere,dingiral fulɓe e mbahdi kesiri
Bismaango
- Dingiral Fulɓe ko lowre ummaniinde suutde waalaare mum he dimngal ɓamtaare leñol Fulɓe he ceŋɗe limtinɗe. Sikke alaa, njeyaɗen ko he adiiɓe dillude he senngo lowe pulaar baɗaaɗe he tuddunde yiiryiirnde.
Ko ngam teskaade nafooje keewɗe ɗe ɓesngu pulaagu huwtortoo, adotoo heɓeede ko he dingiral, addani men innirde lowre ndee Dingiral Fulɓe. Ngaan saanga, amin ɓaɗatnoo he lowre ndee binndanɗe kumpital, dawrugol, diine, pinal e geɗe godɗe.
Banndiraaɓe heewɓe ana ngaddatnoo he lowre ndee jiyanɗe mum en e gollanaade leñol ngol. Ko goonga, waɗiino daawal ko golle dingiral ngal ngustii no wayatnoo nii; kono ɗuum firaani yeebaare walla won'de adii fin'de, sakkitii sulmaade.
Ko en naatnooɓe he golle wiɗto gannde kese ngam waawde huwtoraade njuɓɓudi kesiri e karallaagal baawowal hollirde geɗe pulaagu mbele leñol ngol waasa won'de koɗol he nguurndam yonta men.
ñaagaama duwaaw.
- Hannde ndee, dingiral Fulɓe artidii e kaɓirɗe kese, humpito e karallaagal ngam wallondirde e ɓesngu leñol ngol haa gooto kala waawa yiytaade heen hoyre mum no haanirta nii.
Geno rokkii en fartaŋŋe waɗorde Dingal Fulɓe ngal Haalirde yoolti leñol nde kala neɗɗo waawi heɗaade ɗum he tuddunde yiiryiirnde he kala tuma. Ko goonga, aɗen njogii hannde kaalirɗe ɗe ngenndiyaŋkooɓe heeriiɓe, gure e pelle tawi kala heern wootere ena addani leñol men geɗe maantiniiɗe.
- Dingiral Fulɓe wonanii en hannde tufnde nde gooto he men kala waawi joldude fayde he kala maayo, ildoowo ɓamtaare leñol men to kala nokku e kala tuma. Amin ngeerii kala jogiiɗo ballal to senngo ganndal e feere mbele golle men njahra no haaniri. Onon kala on mbismaama e dingiral Fulɓe, on njettaama on ñaagaama duwaaw.
Naalaŋkaagal
|
Radio Dingiral Fulɓe
|
Pour aller plus loin
|
KABARUUJI
|
video
|
Association Dingiral Fulbe
|
kabaruuji jaayndeeji


text: Ceerno Alhajji Aamadu Tijjaani Bah kaliifa tedduɗo mo Madiina Gunaas immiima e ɗanle mum lislaam ganndaaɗe goowɗe ɗee. Ko ñande Alkamisa ooɗoo jawtuɗo 15 Janwiyee o immii Madiina Gunaasa ko adii omo yalta wuro ngoo ɗo Jumaa mawka ɗoo owaɗii ɗoon yeewtere mawnde yeewtere mbayniigu e anndinde dental ngal omo yaha owaɗi no Ceerno Mawɗo waɗatnoo so wiide mbiɗeni yaha kala ko ngollumi toon ko enen ndenndi ononne kay kalaa ko ngolluɗon gaay ko enen ndenndi caggal ɗuum owasiyii ɓeydaade tinnaade e diine oo no moƴƴi siftoree ko wuro fergo tinnee e ɗuum no feewi e ɓeydaade wattude hakkillaaji ɗii e juulde jamaa mawka ɗoo so wonaa mo ngantu falii juula e jamaaji leeɗe ɗee. Caggal ɗuum o wasiyii e jokkere enɗam e muñondiral ballondiral gonndigal sabi Alla e Nelaaɗo mum s a s. Ɗoon e jonnde hee o gasniri yeewtere makko ko yoo dental ngal anndu Jiyaara baɗoowo to Madiina Alhajji Aali mo Seydi Alhajji Aali Caam waɗantee ko 15 feebriyee yoo Juulɓe ɓee mbattu heen hakkille no moƴƴi. Immaade e jonnde hee ko juuroyaade Rawda Jiyaaɗo Alla oo woni Sheek Siraajiddiin Sheek Alhajji Muhammadu Saydu Bah yoo weleede Alla won e makko. O yalti Jumaa kaa Welooji Motooji e Otooji ndewi e Oto makko haa Saniyya keɓi duwaaw nduttitii ina mbiya to les yoo Alla waɗ jaañnje aamiina. O dartiima seeɗa Madiina Tuwaat e Gulummbu taw aɓe njaɓɓii oɓenni Tammbaa ko ɗoon o waali ñande heen. Aljumaa 16 o dawi Tammbaa engol orewi ko les nde tawnoo o wayrii rewde les saabii gure ɗee kala ina ngondi e weltaare e yidde yiidemo fof en njalti e dow laawol hee Siñcu Malem Kusaanaar Kupentuum Faas Gunaas Kungel ɗee gure fof tawaa ko e dow laawol hee o duwanooɓe o ɓenna ñaltaa ñande heen ko Kafrin Dental Kafrin tawaa ko ina njaɓɓii gila naataaka wuro ngoo haa galle Ceerno tawaa kadi dental ngal ina sabbii e juulgol Jumaa sabu weeɗnaade o juulna Jumaa oo. Ko ɗoon owoni ñande heen haa caggal Takkusaan ko adii omo yalta wuro ngoo o salminoyi gooto e mawɓe dental ngal ina ɗoon tawi ɓanndu nduu welaani ina Wiyee Alhajji Sheek Umaar Soh nde o immii ɗoon o hirndi faade Kawlak gila naatirde Kawlak ɓe tawaa dental ngal wondude e Otooji keewɗi fayaa galle Ceerno ko ɗoon waalaa ñande heen. Aset 17 o dawiɗoon faade Mbuur ko Ganndigal wuro ngo woɗɗaani Mbuur no feewi tawaa Ceerno Sheek Baro e Ceerno Siidi Ahmed Baro eko heewi e dental ngal ina njaɓɓii yahaa haa faandaa galle Ceerno tawaa jomen koyɗe ina ndarii ngardii Oto Ceerno ina Inna Alla haato galle Ceerno too. Addimo e Mbuur jooni ko hawrude e Jiyaara baɗoowo hitaande kala taw ina waɗaneemo Ceerno Mansuur Baro yoo weleede Alla won e makko. Jiyaaro oo noon fuɗɗiima gila Aset Ceerno wasiyiima kala garɗo Jiyaara oo yoo tinno e Salaatul Faatihi e dewe Alla no moƴƴi baraaji ɗii waɗee hadiya Nelaaɗo Alla sas. Alet oo noon woni Duwaaw oo maa en ngartu heen.


text:
Ñalawma gooɓe jiile yuɓɓinanooma e nguurndam Ceerno Suleymaani ñalnde hoore biir (altine) 4 noowammbar (jolal) 2017 to CICES Ndakaaru e gardagol Seneraal Usmaan Kan. Yuɓɓini joɗnde ndee ko fedde Suleymaani Baal. Tiitoonde ñalawma oo ko « Filñitere Fuuta e hitaande 1776 e binndanɗe mum » Ceerno Suleymaani Baal, yahdiiɓe e Almamaagal. Kewu nguu waɗi ko e teddungal Makki Sal, hooreejo leydi Senegaal. Njaatigi ñalawma oo noon ko Mustafa Kan, meeɗnooɗo wonde goforneer, mawɗo galle Ceerno Suleymaani Baal en hannde. To bannge hooraagu teddungal kewu nguu, toɗɗe njani ko e Ceerno Madaani Taal, Aamadu Muktaar Mboh, gardinooɗo njuɓɓudi Unesco e Galle Baalɓe to bannge Muritani. To taabal yeewtooɓe, fotde 11 ceerno ina mbinndanoo e doggol hee. Gooto e maɓɓe fof dañii ko yeewtani jamaanu ngarnoongu nguu, gila e golle Suleymaani Baal haa e kewkewe maantiniiɗe, baɗnooɗe e nder lefol almameeɓe.
Ñalawma oo. Golle ñalawma ɗee puɗɗii ko 9w30h, ɗe njoofoyi ko takkusaan, 17w 00 h. Caggal nde hoɗɓe mbismaa e nder CICES haa njooɗodii, ko gaaci konunkaagu ndewi heen, ngutti duubirgol Senegaal. E teskaade gardiiɗo Fedde Suleymaani Baal to Senegaal ko Seneraal e nder konunkaagu Senegaal. O wiyetee Ko Seneraal Usmaan Kan. Caggal ɗuum ko Quraana tedduɗo rewi heen e ɗemngal Mohammed Waduud Jah. Seneraal Usmaan Kan waɗi bismaango feewde e yimɓe nootitiiɓe ɓee, e ɗemngal Farayse e Pulaar. Nde o rowi, fawii heen ko haalannde mawɗo Mustafa Kan (Farayse e Pulaar) kono ko e mbaydi wideyoo. Sokna Roxaya Faal ari, loowi rogere mum e ɗemngal Farayse : filñitere Fuuta e 1776: dillere tuugnorde wonande daartol Senegaal. Ceerno Mohammed Saydu Bah noddaa, ari, nanngi lowre mum e ɗemngal Pulaar laaɓɗo cer. Tiitoonde makko wonnoo ko: Fuuta Tooro e darorɗe teeminannde 18ɓere e maale filñitere. Taahiiru Faal waɗi haalannde mum ko e wolof. O nanngi ko Duɗal Xaali Amar Faal to Pir gila e wonde ngal eɓɓoore renndo haa e caragol nanalla maggal e nder jookli winndere ndee. Seneraal Usmaan Kan ƴettiti konngol ngam anndinde jamaanu nguu jaale mawɗe gonɗe ɗoon e nder nokku oo e yettorde waɗnooɓe golle e balle tiiɗɗe haa ñalawma oo dañi waɗde no wayi nii. Ceerno Iba Deer Caam fotnoo ko bilde, sigga walla segga denndaangal haalaluuji kaalanooɗi ɗii, sufa heen binndanɗe potɗe naftoreede hannde e jamaanu mo ngon-ɗen oo. Iba Deer Caam haali darnde Suleymaani Baal, juutnii e manoore mum, ŋarɗugol darnde mum e faayidaaji ɗi rokki Senegaal. O yetti Fedde Suleymaani Baal Senegaal sabu fiɓnde nde jogii e yuɓɓinde ñalawma bayɗo hono nii. O sakkitorii ko waɗde wasiyaaji wonde Suleymaani Baal ko ngalu ndenndaangu wonande winndere ndee e kala kadi mo o woni ceerno mum, jaɓi rewde e jamirooje makko ko aldaa e puural, dawataa bonngol, dawnataa bonngol. To bannge Ceerno Mammadu Yuuri, fotnoo wonde tiitoonde jolannde mum ko : Ceerno Suleymaani Baal e yiyannde laamu/ Suleymaani Baal ko moƴƴitinoowo, ko wage jiyoowo ko arata. Faayiida mum tan, caggal Ceerno Iba Deer Caam ko Ceerno Abdul Malal Joop. Ceerno Abdul Malal Joop haali ko e Pulaar laaɓɗo mo waɗtaaka ndiyam. Nde o huufi haalirde, o jolani jamaanu njooɗiingu nguu ko e laamu almameeɓe, ngooroondi e golle. O rokkii yimɓe humpito heewngo sanne hay so tawii fanniyankaagal makko ɓuri yahrude ko to golle Sheek Muusaa Kamara mo Ganngel. Nde o rowi konngol, hawri ko e naatgol Ceerno Umaar Jum e nder nokku oo. O bismaa, o jooɗii, o rokkaa konngol. O haali ko e ɗemngal Farayse. Tiitoonde makko ko: Miijo Suleymaani Baal : hol no ngo hesɗinirtee hannde oo ? O ruttitii e ko o haalnoo e miijo Ceerno Suleymaani Baal e jaayɗe binndaaɗe gila e duuɓi, o waɗi yeruuji e Senegaal, o sakkitorii eeraango. Lomi yolnde caggal ɗuum ko ceerno Abdullaay Dooro Soh, ɓurɗo hollude wonde Ceerno Suleymaani Baal, wonaa janngude ɗum Quraana, gannde goɗɗe walla yilloyaade nokkuuji goɗɗi ngaddani ɗum jogaade ɓernde nde jogii ndee, walla daraade darnde nde darii ndee. E wiyde makko, mo ena yiɗi faamde darnde Suleymaani Baal ndee e pellital mum, ko maa faama tawo faayidaaji ɗiɗi ɗowɗi fuutankaagu biyeteeɗi: gacce e pasiraagal. Nde Sohyel rowi haalannde mum Farayse e Pulaar ko Ceerno Njawaar Kan naati dingiral. Lowre makko ko “ mutal naange lefol almameeɓe e sababuuji mum nder e boowal ”. Hay so tawii o wonaa ceerno dartoriiɗo jannginde, ko o cakkitinteeɗo, e no o wiyri, o haalanii yimɓe ko deeƴata e hakkillaaji mumen.
Ko Ceerno Mammadu Yuuri Sal tonngi yeewtere ndee, yaltini miijo fotngo reweede hannde oo. Ko adii nde o uddata haala makko, o heɓii hollitde wonde so Suleymaani Baal anndaama to lelii, garɗo fof tawa huɓeere ena mahaa, ena sinkaa, arkille ena diilaa nder heen, caggal Alla, njettoor keeriiɗo fayti ko e Jiingenaaɓe e fedde Suleymaani Baal wonnde to Ieydi Itali. Ko ɓeen mahi rawda oo ñalnde 1 mee (duujal) 2008, mbaɗata kadi ceede mumen, hitaande fof ena mawnina ñalawma Suleymaani Baal ñalnde 15 settaambar (siilto). O haali ko e ɗemngal Wolof.
E siftinde wonde ɗowi njuɓɓudi ginol golle ñalawma oo ko jaayndiyankooɓe ɗiɗo: Hammee Aamadu Lih e Mayram Selli Kan. Tuugnorgal ñalawma oo haalaa ko e ɗemɗe tati : Pulaar, Wolof e Farayse. Caggal ɗuum woodi ɓeyduɓe e ko yeewtaa koo, naamne naamnaa.
Fedde Suleymaani Baal yaaɓani rokkirde alluuje. Winndaa e majje ko wasiyaaji jeeɗiɗi ɗi Suleymaani Baal sakkitnoo wondiiɓe mum ko fayti e suɓngo almaami gardotooɗo Fuuta Tooro. Keɓi alluuje ɗee ko yeewtunooɓe e ñalawma oo e Njaay Saydu Aamadu sabu mum wonde deenoowo Rawda Suleymaani to Jiinge. Nii woni tonngol ko yeewtanoo e ñalawma hee koo waɗaa.
Ñalawma Suleymaani Baal dañii jamaanu sibu tolnoyiima e 1 200 aadee ko jiidaa e fedde yuɓɓinnde ndee. Nulaaɓe galle Baylaa Pereejo Soh to Haawre Damga, nulaaɓe galle Almaami Abdul Qaadiri Kan to Koɓɓillo Jaawɓe, daayira Xaali Amar Faal to Pir Sañekuru e ɓesngu Suleymaani Baal ngummoriingu to Boode Laaw ndokkii ñalawma oo hakke mum haa timmi ko jiidaa biisuuji mawɗi keewɗi, gummoriiɗi to wuro Mbaaleen. Ngoon wuro ko jolfuɓe mehɓe, kadi ɓe njettetee ko Baal.
Gelongal Fuuta lollirɗo Njaay Saydu Aamadu


text:
Geɗe añamnguraagu ina keewi waɗde e ndii leydi Itaali. Yeru mum ko gammbinaajo gooto, jahratnooɗo e duuɓi 22, ine wiyee Peteh Saballi, yooliima e Grand Canal Venise (Gaawol mawngol) ñalnde alet 22 saawiyee, yimɓe heewɓe ina ndarii e powle gaawol ngol ina njala mo, ina mbiya mo « Afrik, Afrik », « ngoppee o maaya », ine ƴattoo mo. Ko maa ɓooyi woodi wiyɓe « mberlo-ɗee mo buwee ». Nde o werlaa buwee oo, o ronki nangtaade heen sibu tawi ɓalndu jaɗɗii Alla e jaangol (ɓuuɓol ndiyam ɗam ñalnde heen ko degereeji 5). Hay gooto fuybaaki faabaade mo. Kanko suka oo, waɗii duuɓi ɗiɗi ko o ari Itaali.
Ñalnde 5 sulyee 2016, Niiseriyaajo ina wiyee Emaanuwel (jahroowo e duuɓi 36) e jom suudu mum ko yahndotooɓe e nder wuro Fermo haa gorko gooto ganndiraaɗo wasre e miijooji añamnguraagu sawndii ɓe, woni e ƴattaade debbo makko ina duudanoo ɗum. Gorko oo, ɗo wiyata ina moola mo ɗoo tan, fiyaa huunde e hoore, yani, faɗɗii, sankii ñalnde 6 sulyee. Emaanuwel e jom suudu mum ko doknooɓe Niiseriyaa caggal nde Boko Haram wari ɓiyngel mum en (dogi bone yani e kasaara). Tee yahdu maɓɓe toon ina heewi caɗeele haa ɗoon waawi haaɗde : taccude moraande Saharaa, tacca geec, tacca feccere Itaali haa yettoo Fermo, moolee nder tuddunde Karitas waɗiraande faabaade mooliiɓe…
Ñalnde 13 desaambar 2011, so eɗen ciftora, ko senegaalnaaɓe ɗiɗo mbaraa, naange e hoore kellew, e nder wuro Florence.
Yeruuji añamnguraagu ina keewi Itaali sibu hay ministeruuji ɓaleeji, yeru Cécile Kyenge, fettooɓe bal ɓaleeɓe, yeru Paul Pogba, ekn. ndaɗaani heen. So en teyii boom mbiyen ko ɗum jolo hannde e yoga e leyɗe hirnaange, gila e leyɗe Orop haa to Dental Dowlaaji Amerik. Heewɓe ina njotondiri ɗum e kirisaaji faggudu walla e keewgol mooliiɓe, walla kadi e ownugol. Ko waawi heen wonde fof, eɗen poti ɓeydude heen caɗeele ngardiigu e leyɗeele ɓaleeɓe, ɗo ɓiɓɓe leydi ngalaa geɗal e ngaluuji leydi, ɗo laamɓe laamorii fenaande e bonannde jawdi.
Tesko : Buwee woni faandu henndu werleteendu ɓe mbaawaa ndiyam mbele ina nangtoo heen.


text:
Madiina Gunaas : Jubbannde e taarik Daakaa
Lulnde dewal Allah ngam nehdi pittaali e laɓɓinde ɓerɗe, fuɗɗoriingo golle arti e dewe, yiɗaango yimɓe Allah huccanaango ndaartooɓe, doganaango yiilotooɓe, lulnde meeɗi jommba. Oo Daakaa na jogii taarik mo hakkillaaji njiyata e mum...
Njillu Makki Sal e Nuwaasoot : Jam ɓuri Hammadi
Caggal nde reenooɓe tufnde geec Muritani mbari gawoowo senegaalnaajo, e fitina awooɓe Get-Ndar feewde e julaaɓe Muritanaaɓe wonɓe to Ndar, Makki Sal, hooreejo leydi Senegaal hoɗiima Muhammed Abdel Asiis, hooreejo leydi Muritani ñalnde 8...
So Afrik wontatno leydi ngootiri !
Afrik ko 6% wertallo winndere e 20% wertallo leydi njoorndi. Wertallo mayri ko 30 miliyoŋ km2, eɗun sowoo laabi tati wertallo Orop. Yimɓe Afrik ko milyaar e teemedde ɗiɗi miliyoŋ, woni 16% yimɓe winndere ndee....
Huunde e ganndal weeyo Dogon en
Dogoŋ en ko leñol tawateegnol to leydi Mali, dow tule Banjagara. Huunde seeɗa e maɓɓe ina tawee e leyɗeele goɗɗe nder Afrik bannge hirnaange. Dogoŋ en ina koɗdi e Fulɓe, kam e Booso en...
Ñakki, koɗo tiiɗɗo hoore
E ɗii duuɓi ɗiɗi haa tati cakkitiiɗi, yimɓe heewɓe e nder Nuwaasoot ina ngoytoo wondude e ñakki nder galleeji mum en. Hol no koɗo jaroowo ƴiiƴam haɓortee ? E ɗii duuɓi ɗiɗi haa tati cakkitiiɗi,...
Hol no ownooɓe keɓirta njogitaaje
Hol no ownooɓe keɓirta kaɓirɗe ? Ngal naamnal ina jaaki yimɓe heewɓe. E wiyde CAR (“Conflict Armament Research”), ko ɓuri heewde e majje peewnaa ko Riisi e Siin e leyɗe fuɗnaange. Kono ɗuum firtaani...
ATT artii leydi mum
Ñalnde alet 24 desaambar 2017, caggal duuɓi joy e lebbi 8 e balɗe 6 daayo, Aamadu Tumaani Tuure (ATT) artii e leydi mum. Ko laamɗo leydi Mali hannde oo, hono IBK e hoore mum...
Laamu Bammbara ngu Segu
Ko ɓuri teeŋtude e laamu bammbara ngu Segu, hakkunde mayirɗe teeminannde XVII e 1861, wonnoo ko e nder nokku Mali hannde oo. Fuɗɗoode maggu ko e teeminannde 17ɓiire nde bambarankooɓe compidi e Kalajan Kulibali...
KAALDEN GOONGA : « yiɗan bannde ko njiɗan ɗaa hoyre maa »
« Noddu-mi Sammba sammba wiyi mi wuywuy, nddu-mi Kummba, Kummba wiyi mi siisii. Cikku-mi tuubaako ɓuri haalpular en, ƴeew-mi tnganndu-mi ko juumre ngon-mi». Sikke alaa, ko naalankooɓe e jaayndiyankooɓe keewi wiyeede « ko kanum...
George Weah toɗɗaama hooreejo leydi Liberiyaa
26 desaambar 2017 ko ñalngu teskinngu e daartol leydi Liberiyaa sibu ko ngol woni go’o ko lomlomtondiral dewrungal e woote ina waɗa e leydi hee gila 1944, kono kadi, sabu toɗɗegol ɓurnooɗo lollirde waawde...
Darapoo keso, jimol kesol, kaalis keso… ‘Muritani keso’ timmii
Ñalnde 28 Noowammbar 2017, araaraay Muritani keso oo weeynaama. Hankadi ko kanko woni darapoo leydi ndii dagiiɗo oo. Ñalnde heen, beytol kesol ngol kadi yimaa. Ñalnde heen kadi hooreejo leydi oo habri wonde ñalnde 1 saawiyee 2018,...
Daartol Aadi bun Saddadi
Ooɗoo Aadi bun Saddaadi wonaa Annabi kono o yontidaama e Annabaaɓe etee o ummii ko e Annabi< Ko o neɗɗo maatinniiɗo e oon yonta sanne, so ko Alla jaɓii maa en paam ɗum e...


text:
Kawtal Afrik fukubal jooɗiima to Marok ngam addude waylowaylo e juɓɓingol ngol. Ina jeyaa heen egginde sahaa juɓɓingol ngol. E kawgel garoowel ngel ko lewru korse e morso (suwee e sulyee). Ɗum ko ngam weeɓtinde keɓagol fettooɓe ɓee sabu e oon sahaa fukubal Orop uddat.
Ina jeyaa e waylowaylo oo ɓeydude kippuuji ɗii. E kawgel gartoyoowel ko noogaas e nayi kippu wonara ɗo wonnoo sappo e jeegom.
FUKUBAL AFRIK : WAYLOWAYLO ADDAAMA E JUƁƁ6NGOL NGOL
Kawtal Afrik fukubal jooɗiima to Marok ngam addude waylowaylo e juɓɓingol ngol. Ina jeyaa heen egginde sahaa juɓɓingol ngol. E kawgel garoowel ngel ko lewru korse e morso (suwee e sulyee). Ɗum ko ngam weeɓtinde keɓagol fettooɓe ɓee sabu e oon sahaa fukubal Orop uddat.
About the author /
Lewlawal Communcation
Post your comments Annuler la réponse.
Rajo Lewlawal
Ziar annuelle 2018
Pulaar TV
Cakkite+
-
-
NANONDIRAL E EKKOL OO : BATTE JATTAN KO LATTANPosted in: Joljole Comments: 0
-
RENNDOTEERU OOGO : WURO KAAWEL WOYTII KO NDIYAMPosted in: Joljole Comments: 0
-
RENNDO TEERU OOGO : HAMARAABE CEPPII NGAM KUURAA E LAABIPosted in: Joljole Comments: 0
-
JAAYNDEEJI SENEGAAL ALTINE 30 AWRIL 2018Posted in: Joljole Comments: 0
Popular+
-
ÉLIMINATOIRE DE LA CAN 2017 : LE SÉNÉGAL DANS UNE POULE ABORDABLEPosted in: Coftal, Joljole Comments: 0
-
-
-
Liste des 99 premiers compagnons de El Hadji Omaroul Foutyou TallPosted in: Joljole Comments: 0
-
MARIAGE : MAMADOU SY TOUNKARA DE LA 2STV DANS LE RANG DES POLYGAMESPosted in: Cellal Comments: 0


text:
E dow ɗaɓɓaande Goomu Caafal, Yiilirde ngenndiire Fedde Ɓamtaare Pulaar e Muritani jokkondirii ɗo joɗnde fedde ndee ñalnde 3 feebariyee 2018 e ñalnde 8 feebariyee 2018, e Goomu Caafal e gardagol ceerno Jaalaalu Diin Bah.
Faandaare joɗle ɗee ko yiɗde mbele pelle ɗiɗi ɗee, hono pelle dariiɗe hannde e jannginde ɗemngal Pulaar, e riiwtude majjere to Senegaal e to Muritani, ina jokkondira, ngostondira humpitooji to bannge golle. Ɗumɗoon ko sabu maɓɓe teskaade, to leydi Senegaal, alaa hannde fedde woni toon, tawa ko dariinde e jannginde ɗemngal ngal gaa gaa Goomu Caafal, alaa jaaynde yaltata toon e ɗemngal ngal. Ko noon kadi, sabu maɓɓe teskaade FƁPM ko fedde dariinde e jannginde, e wallifaade e muulde defte, e yaltinde e sifaa duumiiɗo Jaaynde e ɗemngal Pulaar (Fooyre Ɓamtaare), aɓe njogii njoorto maa wood ko pelle ɗiɗi ɗee mbaawi wostondirde to oon bannge.
Goomu Caafal to bannge mum, hay mo yahaani Madiina Gunaas, yiyii defte diine e goɗɗe e ɗemngal Pulaar, ɗe ɓe muulata, nanii duɗe keewɗe ɗe ɓe udditi toon ina njanngina ɗemngal ngal, e darnde maɓɓe duumiinde e kaɓgol e majjere e sarde diine e nder renndo fulɓe, haa arti noon e nder rewɓe. Ko ɗuum addani Fedde Ɓamtaare Pulaar e Muritani weltaade no feewi e jokkondiral ngal, gaa gaa faayiida mawɗo mo njillu Ceerno Jalaalu Diin Bah rokki fedde ndee. E ɗee joɗle ɗiɗi hakkunde pelle ɗiɗi ɗee, ɗe pellitii jokkondirde e ko duumii e ko fayi arde, haa arti to bannge humpito jaŋde, wallifo e muulngo defte, Fooyre Ɓamtaare e Caafal, cakkugol peeje no muulirde heɓiraa, waɗde jokkondire katojinaaɗe mbele ɗemngal ngal ina naata e karalleje kese ɗee (Google, Windows ekn.)
Bookara Aamadu Bah


text:
Naajeeriya en fuddi kuuɗe hijju hikka
Ardiiɗo lesdi hiddeekoojo, Prof. Yemi Osinbajo tefri anniyiiɓe kuuɗe hijju hikka latta ciima’en Naajeeiya holɗinaaɓe, wooɗa gikku’en, yaake jonde maɓɓe nder lesdi cenindu ngam kuuɗe dewal ngal yaariɓe.
Osibanjo waɗi noddandu ndun on yaake nde waɗananno hijjooɓe artuɓe ‘yummuki hikka jawaabu ha Abuja laamorde lesdi Naajeeriya.
Professor Osinbajo mo ministaajo laamorde lesdi, Malam Muhammad Musa Bello, wakkili haa lamar kan andini, nasaraaku ngu kuuɗe hijju heɓata ɗo yowi on dow tiinare nde gollooɓe ngomnati huuwooɓe nder hukuuma hijju ka lesdi hawtaade e daraare mgomnati.
O andini dow taskaramji kuuɗe hijju fuɗɗaama naa hande, iga ko ministaajo yaasi lesdiiku pamaro mo lesdi, Malama Khadija Bukar Abba, ardi Aagal wakili’en ngomnati faaki lesdi sawdiyya, haa narridal fiɓidaa hakkunde ngomnati Naajeeriya e hukuumaaji lesdi Sawdiyya dow kuuɗe hijju hikka.
Prof. Osinbajo wangini seyo mum bee baawal ɓaawo ngal lesdi Saudiyya hokkata Naajeeriya, non O mani hukuuma yaasi lesdiiku lesdi Naajeeriya e hukuuma hijju lesdi ndin fuu bee daraare e taskaramji cembiɗɗi ngam heɓuki nasaraaku kuuɗe hijju hikka.
Non O tefri gollooɓe hukuum,a hijju ka lesdi taa yortina jokke seeto anniyiiɓe kuuɗe hijju hikka fuu hewtinaama lesdi Ceenindi hijji warti boo jam.
Gurin


text:
FULFULDE, BORGU: Bible NT
Matthew (Matiye) 5:3-12
3 «Barke laatanii ɓe yonki mum humpaa Alla, gam kamɓe nun jey Laamaare Alla!
4 Barke laatanii wullooɓe, ɓerɗe maɓɓe fewtinte!
5 Barke laatanii ɗigguɓe, gam ɓe donan leydi!
6 Barke laatanii rafaaɓe, e ɗonɗaaɓe foonnitaare, gam ɓe kaaran!
7 Barke laatanii enɗotooɓe, gam ɓe enɗete!
8 Barke laatanii ɓe ɓerɗe mum laaɓi, gam ɓe ji’an Alla!
9 Barke laatanii daartooɓe jam, gam ɓe noddete ɓiɓɓe Alla!
10 Barke laatanii tooraaɓe gam sabbu foonnitaare, gam kamɓe nun Laamaare Alla laatanii!
11 Barke laatanii on, to himɓe yennii on, toorii on, takki on gaccee baaɗey fu, sabbu am.
12 Ceyee, belbeltee, gam riiba mawka e heɗii on dow kammu. Hande non annabiiɓe ardiiɓe on tooriraa.»


text:
Lagos Tefi kawetal Hoore lesdi Israel ngam Honuki Paccam
Nder tiinaaje ɗe honuki paccam ndiyam nder jihawol Lagos lattuka jaabuuru luumooku lesdi Naajeeriya, ngomnati jiha kan taskiti ngam fiɓuki narral bee lesdi Israel her naftirki laabi zamanu naftirteeɗi nder tayre funa cakaare duuniyaaru ngam ngam raggiɗinki gannungol ngol nder jiha kan.
Ngomnaajo jihawol Legos Akinwunmi Ambode on suuɗiti haala kan yaake nde waɗanno jawaabu haa omtol mobre waytinol dow seewaaku e faddol gannuɗi inaaje ka taskitaa nder jiha kan.
Ngomnaajo on andini dow wakkatiyel jotta won kandungel gannuɗi sella e inaaje fuu lartee ngam wurtinki laabi hurgukiɗi kanduɗi.
Ngomna Ambode andini dow mbononde paccam ndiyam ɗum geɓe goɗɗe nder gallure nden yiidi balɗeɗee wola hunde feere sappi sonaa gannugol ngol taskitanee her feesinki laabi ndiyam ɗi zamanu.
Gurin/VON


text:
Ɗum waɗi ko to Afrik Worgo. Ko sanɗa gooto to duɗal jaaɓi haaɗtirde Rhodes winndi jangtol mum doktoraa e ɗemngal ngal muuyni biyeteengal Xhosa. Ɗum waɗii toon oolel mawɗo, nde tawnoo ko ɗum huunde hesere, tee yimɓe ɓee mbeltiima heen sanne. Jangtol ngol ko hedde 300 hello. Kanko sanɗa binnduɗo ɗum oo, o wiyetee ko Hleze Kunju, tee omo faarnii heen no feewi. Ɗuum haawnaaki no feewi, sibu o waɗi jaŋde makko fof ko e ɗemngal o muuyni ngal. Kono nde o naati duɗal jaaɓihaaɗtirde ngal, ko maa o ñorii no feewi, sibu alaa e sago o jannga Engele. Ko ɗuum addani mo wiyde « nde naat-mi duɗal jaaɓhaaɗtirde ko maa ñorii-mi no feewi, sibu maa mi jannga Engele. Ɗum wayi e am ko no kiiɗal nii, sibu ko ɗemngal gardungal e koloñaal, baawnangal e dow amen, tawi noon kamɓe jippiiɓe e engelenaaɓe ɓee ko ɓe seeɗa e leydi hee, haa teeŋti e diiwaan amen hee. Ɗumɗoon noon wayi e am ko no fenaande nii, so wiyeede yo janngu ɗemngal goɗngal tawi miɗo jogii ɗemngal ngal muuynu mi. »
Kunju felliti winndude jangtol mum doktoraa ngam hollude wonde gollal toowngal jaŋde ina waawi winndaade e ɗemngal nokkuwal. Hawri duɗal ngal (duɗal jaaɓi haaɗtirde Rhodes), duuɓi 3 jooni, woni ko e tabitinde keewal ɗemɗe. Hannde oo fotde 800 sanɗa ina njanngira Xhosa. E wiyde ɗowɗo mo e golle ɗee, « ɗuum jeyaa ko e eɓɓaande dimɗingol jaŋde ». O ɓeydi heen « ɓee sukaaɓe ngoni ko e saltaade njanngiin ummoriiɗo e njiimaandi koloñaal, tee ɗemngal ina teeŋti no feewi e gagga dimɗingol. So ɓe naati duɗal ngal, ɓe ngardata ko e ngenndiyaagu ŋeerngu, ɓe naamnoo hol fof jogiiɗo cuusal wiyde ina joña ɗemɗe maɓɓe jeyaaɗe e nguurndam maɓɓe ñalnde kala. »
Afrik worgo ina waɗi 11 ɗemngal ngenndiwal. Haala ɗemɗe ɗoon ina toosi, sibu ɗemngal Engele e Afrikaans njaggiraa toon ko no, ɗemɗe kalifaandi nii, tee ko kam en ɓuri doole e nder jaŋde toownde ndee tee ko kam en ngoni ɗemɗe gollorɗe.
Mbele sukaaɓe men janngooɓe e annduɓe, hono no oo suka nii, hono no Muhammadu Faliilu nii, njogotoo kiram saaktude e wiɗtude gannde e ɗemɗe men ngenndiije. Ɗumɗoo ko eeraango !
Bookara Aamadu Bah


text:
Fii Artirgol Yanunooɓe Sahiidi
1. Almaami Saamori hewtitii
On lanɗo cuuco mo doole mun
Wembi Faransi e yimɓe mun
O hulaali porto e pinka mun
O yanii sahiidi o wonti cottudi leydi men.
2. Alfaajo Yaayaa on kadi
O jaɓaali yettude yeeta en
ɓe geri ɓe ronki ko ɗun waɗi
On men ɓe yaltini leydi men
ɓe naɓi mo Port-Etien ko ton o ghabrinaa.
3. Oya on ko leydi Gabon naɓaa
Oya on ko Por-Etien feraa
ɓe naɓaama to no ɓe andiraa
Fii laamagol en huutoraa
Fii hettugol en bonna ndimu men naftoraa.
4. Tuma Seeku Tuuree faalanoo
Artirde ɓee hooreeɓe men
Awiyonje yahani ɓe artiri
Gine fow no weltii yiitugol
ɓe lamɓe men wonnooɓe cottudi leydi men.
5. Toolii mo'on, on hewtitii
Nder leydi men on artidii
Sadakaaji ƴiiƴan mon nafii
Men rinɗitii men yiitidii
Partii amen hawkiino njaggu ka haaɗataa.
"PDG-RDA" Alla nawru en yeeso tun.
6. Kamaraati en hey anditen
Dunkiiji Jaaliba maaro mun
Maa pelle Fuuta e ayɗe mun
Kollaaɗe Timbi ŋariiji mun
Pitaaji Tuukoro leydi men
7. Paraaji Benti tugiije mun
Maa boowe Boke e ngaluuji mun
Maa leydi Janfu gorooje mun
Dhun fow ko Gine men leydi men,
hey anditen sugu mun alaa.
8. Fotten yiɗen ndii leydi men
Jangen hiwen ndi e ayɗe men
Welden remen ñaamen maren
Danden daɗen neoɗen hisen
Aynen no pottal e ndimu men ñiiɓira.
9. Monibee yo eɓɓu
ko wowlata
Monibee yo eɓɓu ko huuwata
Wota woo mo huuwa ko ninsata
Wota woo mo huuwa ko bonnata
ɓee ayɓe men dartiiɓe en,
hey felliten le ɓe gaynataa.
10. Partii me'en jaaaraama buy
Fii gollugol ndii leydi men
En fow toraama no ɓeyditen
Ndee wakkilaare e reenagol
Welden yiɗen yeesooɓe men
Jokken ɓe fewnen leydi men
Gine fow no haawii pellital
ngal Seeku Tuuree andiraa.
Gimol windanaagol sukaaɓe
ɓen Timbi-Madiina
Federasiyon Pita. Hitaande 1969.


text:
Kawral Tabital Pulaaku Nigeria
on Salminaama Banndiraaɓe Tedduɓe, ɗo ko Kawral Tabital Pulaaku Nigeria (Niijeriya) waɗa e Kano State Nigeria (Niigeriya). Dr Abdullahi Umar Gannduuje Hooreejo Kano State (executive Governor of Kano State Nigeria) , nden Hooreejo Tabital Pulaaku Nigeria (President Tabital Pulaaku Nigeria) e Alhaji Abubakar Sahabo Bawuro cukko Hooreejo Tabital Pulaaku Nigeria (Alhaji Abubakar Sahabo Bawuro Vice President Tabital Pulaaku Nigeria) e Professor Garba Kaaw Daaudu Hooreejo Tabital Pulaaku Kano den windanoowo Tabital Pulaaku Nigeria (Proffesor Garba Kaaw Daaudu Secretary General Tabital Pulaaku Nigeria and Chairman Tabital Pulaaku kano State) e Abubakar Auwalkakkilanoowo Tabital Pulaaku Abuja (Abubakar Auwal Coordinator Tabital Pulaaku Abuja).


text:
Gratis Download Yara Teri Yaari Ko Maine To Khuda Mana Mp3 Song 320 Kbps. Baixar Indir Music Yara Teri Yaari Ko Maine To Khuda Mana Video. Yara Teri Yaari yaara teri yaari ko yaara teri yaari ko lyrics yaara teri yaari ko video song download yaara teri yaari ko mp3 song download yaara teri yaari ko song download yaara teri yaari ko ringtone download yaara teri yaari ko maine khuda mana yaara teri yaari ko video download yaara teri yaari ko mp3 song yaara teri yaari mp3
Top Download Music Today...
Realtime Playing Music...


text:
Jaɓɓorde:
Musiɓɓe tedduɓe,
On jaɓɓaama ka ngesa fulfulde ɗoo, no gelor-ɗon non wonnde geɓal fulfulde ngal ka internet hino barkiɗi, taw ko maa yarlitiiɓe men immanoo en fii anndinnde ɗemngal men ngal, wallitora ngal loowdi e nder kun ca'un internet, sabu ko ɗemngal woni wonkii leñol. Si a nanii fulɓe, ko si fulfulde hino winndeede janngee jannginee.
Hiɗon anndi gila ko neeɓi, gooto kala hino tiɗnoraade yeru mun on fii ɓamtal pinal mun e ɗemngal mun, ko haɗata fulɓe ɓen kadi Afrik ɓamtude pine maɓɓe?
Haray non janngude ɗemngal mun ngal, hollaa tertaade ɗeya ɗemɗe. Ɗum ko faayere; sabu janngugol ɗemɗe goo hino moƴƴani en fota wonaa seeɗa, ngam no aduna on udditorana en, tawde ko no neɗɗo on janngiri ɗemɗe woo, aduna on udditorannta mo hoyana mo; kadi newanoo mo e dow yaajeende.
Kono si en taskike banndiraaɓe tedduɓe, en taway alaa ko ɓuri fotude ka aduna ɗoo, haa hewtitoo janngude janngina ɗemngal mun, tambitoo fii no ngal ɓamtora e kala bannge, wano ɓeya gerdiri non, sabu yiɗugol hoore-mun wonaa añangol goɗɗo goo!
Awa ɓandiraaɓe tedduɓe,
En torondirii en fof wakkilanagol ɗemngal men ngal yeru taaqa (fehre) me'en on; haa ɓiɓɓe men ɓen fina tawa hiɓe mari ko timmi tis, ko aldaa e jiɓi-liɓi, ɗum wonay sabu haa heddoren naamuuji men e finaa-tawaaji men.
E nder mbaa ngesa (blog) ɗoo non, miɗo etoo yollugol yoga e piiji, ɗi mi mari taaqa e mun: Immorde e ko ɗemngal ngal hatonjini e wayleed wano Jannde, Gannde, Diina, Renndo ekn …
Soondo kala, mi mooɓay mi suɓoo kala ko mi tawi hino nafitoree, mi saaka ɗum e mbaa ngesa, fii yo ɓiɓɓe fulɓe nafitor ɗum!
Kala ko tawu-ɗon gaa ko wonndi e nafa, hiɗon newnanaa wallitorgol, ko wano non kadi kala ko hawru-ɗon gaa ko wonndi e jiɓi-lɓi, haray on toraama yowre (commentaire/coment), ngam mi jaabitoo on. Fahin, miijooji mon e pehe mon hino yaakitoraa no ngesa mban mawnira.
Mi sakkitoray kadi fahim wi’ugol: Ko toolii mon ka Blog am!
Tafsir BALDE
Hollital:
Ko teddungal e mon janngooɓe tedduɓe, en heɓii lowre timmunde, ka waaweten remude, fotten winnden, janngen nafitoren, ka ɗemngal men, hinde innee: Misiide Ɓamtaare.
Ko jokkorde nden nii: www.misiide.net
Bismillah mon
Créer un site gratuit avec e-monsite - Signaler un contenu illicite sur ce site


text:
Ñalawma punondiral hakkunde fedde Nanondiren Mballondiren mo diiwaan daande maayo tuggi Bow haa Padalal, hakkunde mum e Ardiibe jannde demde ngenndiije diiwaan Maatam. Faayiida ngaldoo punondiral ina anndaa FANAMBA darnde mum to bannge bamtaare haa teenti to bannge kabagol humambinnaagu, daranaade cellal mawbe e sukaabe. Ńallal 23 09 2017 oon ñalawma mawninaama e tawtoreede jannginoobe dude pulaar gonde e nder falnde Kanel, kalfinaado jannde demde ngenndiije RDA hono Abdul Elbu Gey to Horndolde, kalfinaado jannde demde ngenndiije Usmaan Bah to Maatam, Mel ayninaa Joob to Maatam, gardiido Fedde FANAMBA hono Aamadu Saadu Kamara Mo Ganngel e terde fedde nde kala. Joom wuro ngo hono Umar Bah bismiima hodbe be omo ardi e Imaam e hoohoobe wuro ngo. Wadaama magooji nafoore jannde demde ngenndiije. Sakkitorii ko to yeewtere jannde demde ngenndiije e karalleeje kese. Ndeen yeewtere dowi dum ko Mel ayninaa Joob. Kame wasiyaaji kambe ardiibe jannde demde ngenndiije wallitde haa fdde FANAMBA waawa hebde wallidiibe e kala fannu bamtaare.
MAATAM : PUNONDIRAL HAKKUNDE PELLE NGAM BALLONDIRAL
About the author /
Lewlawal Communcation
Post your comments Annuler la réponse.
Rajo Lewlawal
Ziar annuelle 2018
Pulaar TV
Cakkite+
-
-
RENNDOTEERU OOGO : WURO KAAWEL WOYTII KO NDIYAMPosted in: Joljole Comments: 0
-
RENNDO TEERU OOGO : HAMARAABE CEPPII NGAM KUURAA E LAABIPosted in: Joljole Comments: 0
-
JAAYNDEEJI SENEGAAL ALTINE 30 AWRIL 2018Posted in: Joljole Comments: 0
-
BALLAL SAFAARA : DIIWAAN MAATAM HEBII 26 MITIYELPosted in: Joljole Comments: 0
Popular+
-
ÉLIMINATOIRE DE LA CAN 2017 : LE SÉNÉGAL DANS UNE POULE ABORDABLEPosted in: Coftal, Joljole Comments: 0
-
-
-
Liste des 99 premiers compagnons de El Hadji Omaroul Foutyou TallPosted in: Joljole Comments: 0
-
MARIAGE : MAMADOU SY TOUNKARA DE LA 2STV DANS LE RANG DES POLYGAMESPosted in: Cellal Comments: 0


text:
Kebungal juulde koorka jeyaama haŋkadi e ngoƴaaji joomen galleeji. To bannge jeereeji soodooɓe comci, paɗe kame yeeyooɓe nana mbadda ustu ɓeydu. Kono wonɓe nganndu ɗaa ngonaa jeyɓe juuɗe mumen ina naatta heen ngam sostinde ko njeyaa. Ina wayno gila nde koorka ka darii to bannge to ñameele ɓiɓɓe leɗɗe ina ngoodi! ko wayno banaana, pom, manngo, dene ina keɓoo kono ko njeeygu ngu tiiɗata. To bannge sewsewo ina anndaa nafoore hay so tawii heewɓe ina jeyaa ko nawata ɗumen jeere ko soodde sewosewo yoga heen kam kuutortaako nih keewi tan ko ñaantirde barmeeji mumen, liɗɗi ko ɓuri koo heewɓe ko yabooy, yoga heen ko jogiiɓe nokkuuji jeeyirɗi, kg gooto ina jara haa 400mb, liɗɗi ngummortoo ko Ndar walla Lisaa etee memotaako. Hannde oo kadi, kala joomen sukaaɓe tokosɓe a regginat tan payaa jeere ngam soodoyde comci e paɗe kono hannde oo kam alaa ko mematoo ina tiiɗi no feewi. Miskiino fof jogiiɗo ɓesngu jonɗo suusaa naatde e ndee jehre. Ñootooɓe, tafooɓe e yeeyooɓe geɗe goɗɗe ngoni ko e sahaa mumen kono yoga e soodooɓe ngoni ko tampere mawnde ngoni. To bannge dare ɗe soodde ndamndi tan ko tampere mawnde haalaaka soodde njawdi nehaandi ko maa ndarnaa koyɗe e leydi. Tee gertooɗe so wonaa gertooɗe gonɗe ɗo e nokku hee woni « poulet local» o ko wonaa ɗeen ina ŋakki no feewi. Hannde oo ñalawma e mbeddaaji jeere Wurosoogi to njahɗaa fof rajooji nana ngulla ngaree coodee kono mo alaa doole kam alaa heen geɗal.
Bookar Sek Lewlewal Maatam


text:
Ko lefol koddirangol e ndoogu, lommbungol lappol Ngaawe wanngotoo Njaana, njaajeendi
ngool lefol diwaani 18 degere, ko e hakkunde maggol Ngaawe yahta.
Lewru ne e denndaangal ɗaŋe dewɗe e naange ko e maggol njahata.
Ɗatewol ngol feccaa ko pece sappo e ɗiɗe, heen feccere kala lommbi ɗatal.
Ɗatal ko dental koode ɓadondirɗe haa ngannomini natal neɗɗo, kullel walla huunde woɗnde, ngaal natal teskaa innaa, ɗeen inɗe ngoni yoga e renndooji kuutortoo, renndo foo kadi waasataa ko heerorii e inɗe ɗate, sabu koode fulɓe mbiyata junngo ñiiwa ɗe wonaa noon renndooji goɗɗi njiyri ɗe, won heen njiyi e majje ko mbaadi bukkeldi mawndi ( Grand Ourse), ɗuum noon wadde fawii tan ko e neesu renndo e finaa taawaa mum.
Inɗe dokkaaɗe ɗeen ɗate baɗɗe koode laaɓtuɗe teskinɗe, wallitii e anndude koode ɗe, wertaango ndoogu tonngaa e defte, no ɗe lelorii e ndoogu ni siifaa, heen hoodere fo anndaa ɗo tawetee, sahaa nde arata : ndunngu, ceeɗu demminaare walla dabbunde.
Haa jooni ngam hoybinan’de yimɓe teskaade koode, ndoogu fecca ko pece ɗiɗe mawɗe, laalagal rewo e laalagal ɓaleeri (worgo), diidol ceerndugol ɗeen laalaaɗe woni peccol.
Ko ni ɗate ɗee lelorii e lefol he:
Rufi-aawdi, Liingu, Ngayri, Wuune, Pune, Caŋu, Mbaroodi, Waalo, Daaɓtirgal, Yahre, Mbaangu, Mbare.
So Naange naatii walla jippiima e ɗatal ina wona heen ko ina abboo e lewru hade magge yaltude ngal, nge yaaɓana goɗngal.
Lewru e ɗaŋe ne ina njola e ɗate he, ɓooygol majje fawii ko njaaweendi jahgol majje e ndoogu.
HAMMADI JAH
GANNDE KESE : DACCUKI E MBAADIIJI MUM
Ko lefol koddirangol e ndoogu, lommbungol lappol Ngaawe wanngotoo Njaana, njaajeendi
About the author /
Lewlawal Communcation
Post your comments Annuler la réponse.
Rajo Lewlawal
Ziar annuelle 2018
Pulaar TV
Cakkite+
-
-
RENNDOTEERU OOGO : WURO KAAWEL WOYTII KO NDIYAMPosted in: Joljole Comments: 0
-
RENNDO TEERU OOGO : HAMARAABE CEPPII NGAM KUURAA E LAABIPosted in: Joljole Comments: 0
-
JAAYNDEEJI SENEGAAL ALTINE 30 AWRIL 2018Posted in: Joljole Comments: 0
-
BALLAL SAFAARA : DIIWAAN MAATAM HEBII 26 MITIYELPosted in: Joljole Comments: 0
Popular+
-
ÉLIMINATOIRE DE LA CAN 2017 : LE SÉNÉGAL DANS UNE POULE ABORDABLEPosted in: Coftal, Joljole Comments: 0
-
-
-
Liste des 99 premiers compagnons de El Hadji Omaroul Foutyou TallPosted in: Joljole Comments: 0
-
MARIAGE : MAMADOU SY TOUNKARA DE LA 2STV DANS LE RANG DES POLYGAMESPosted in: Cellal Comments: 0


text:
Fuuta Jaloo
Fuuta Jaloo (na Fuuta Jalon) ko leydi doŋi e pelle jeyaandi hannde e Ndenndaandi Gine. Hindi tummbii hakkunde Gine.
Joogarafi[taƴto | modifier le wikicode]
Fuuta Jaloo (leydi Fulɓe e Jalunkeeɓe) no wertii e ko yahata 80.000 Km2. Ɗii ɗoo nooneeji leydi no tawee e mayri: boowe, ndantaari, hansaŋere, doŋi, pelle, dunkiiji. Ce’e (teelal: seere) e ayɗe no heewi kadi.
Buruuji (teelal mum ko: buruure) e wonndiije (teelal: wonndiire) no heddii haa jooni fii kala sunnugol buruuji nyaamii ko heewi e funngo ngon. Fello ɓurngo toowde ngon no wi’ee Fello Luura, hingo hewta meeteraaji 1515.
E ndunngu (ittude lewru awril haa ottoombur), toɓo no heewi Fuuta Jaloo. Canɗi e maaje kadi no ila e ndin leydi, yoga e maaje ɓurɗe mawnude ɗen, wano Dimmawol (caangol Dimma) wontugol Maayo Gammbi, ɓalewol (maayo ɓaleewo) anndiraangol kadi Maayo Senegal fow ko ton tubbi. Yoga e canɗi go’o kadi ko Kunkure, Kolenten ekn. Fuuta Jaloo no hittani fota Afirik Hiirnaangeeri ngam canɗi mum e maaje mum.
Yimɓe[taƴto | modifier le wikicode]
Lenyol ɓurngol ɗuuɗude ngol ko Fulɓe. Hiɓe wowla pular, caltuka fulfulde, jeyduka e pulaarji Senegal e Gammbiya kono hika jogii mbaadiiji makka heertiiɗi. Leƴƴi go’o kadi ko Jalunkeeɓe, Jaakankeeɓe, Maninkaaɓe, Konyaagiiɓe, Basariiɓe, Bajarankeeɓe, ekn. Ko ɗemngal pular ɓuretee wowleede Fuuta Jaloo.
Nyamri Fuuta Jalunkeeɓe ɓen ko ɓuri kon ko maaro, fonnye, kaaba kanyum e kuusuuji wano kappe e jaabere e putee. Fulɓe ɓen acciino nguurndam egga-hoɗa kono haa jooni ngaynaaku no woodi. Yunngo liƴƴi anndaaka.
Taariika[taƴto | modifier le wikicode]
Also see Kingdom of Fouta Djallon
Ndaar kadi [webFuuta]
Fuuta Jaloo ko leydi hoɗaandi gila duuɓi guluuji guluuji. Hino sikkaa Fulɓe aynooɓe fuɗɗino naatude ton gila jamaanu laamateeri Gana e Malle (hakkunde teeminannde 9aɓere haa 15aɓere. Gooto e murtannooɓe laamateeri Malle ɓen laatino Pullo no wi’ee Koli Teŋella. Hino sikkaa Koli Teŋella ardu e yimɓe mum haa ka wi’etee ɗon hannde Telimile, ko ɗon o surraa (ɗum ko e teeminannde 15aɓere). Ka attorum Fulɓe e lasliiɓe ɓen, ɗum ko Jalunkeeɓe, Soosooɓe e leƴƴi go’o wano Kisiiɓe e Baagaaɓe, ɓe hoɗiduno e hoore jam, teeŋtii nde tawnoo ɓe fow maɓɓe ko sanamuuji ɓe rewaynoo. Kono ittude e teeminannde 18aɓere alsilamaaku fuɗɗii naatude e leydi ndin. Ko Fulɓe iwrunooɓe reedu Maasina wonunoo sabu mum. Nde ɓe tawnoo ɓe fuɗɗike ɗuuɗude e doolnude, ɓe murtitani Jalunkeeɓe ɓen. Hareeji jihaadi wulɗi huɓɓi e leydi ndin. Kono juulɓe ɓen heɓi poolgal. Ko ka konu Talansan, laatinoongu e hitaande 1725 Fulɓe ɓen fooli fes ɓe sinci dawla almamaaku e ley ardungal Alfaa Ibrahiima Sammbegu, ɓurɗo lollirde Karamoko Alfaa. Diiwe 9 sincaa. Kannje woni: Timmbo (laamorde nden), Timmbi Tunni, Keebaali, Koyin, Kollaaɗe, Ɓuriyaa, Foodee Hajji, Fugummbaa, Labe. Diiwal kala no mari laamɗo mum. Ko Almaami on woni hooreejo Fuuta on fow, hella ka dawrugol e hella ka diina.
Fii danndugol leydi ndin piiro fii laamu, tuuginorde Fuuta nden halfini laamu ngun cuuɗi ɗiɗi, Soriyaa e Alfaayaa, happani suudu kala duuɓi ɗiɗi. Ngal lomtondiral ka laamu haɗaali fitinaaji yanude hakkunde cuuɗi ɗin ɗiɗi. Nde tawnoo kadi ko njuɓɓudi laamu federasiyon, diiwe ɗen no jokkunoo tun heɓtugol geɓoy geɓoy e mbaawka kan. Ko ɗum lo’ini Fuuta weeɓinani Faransiiɓe naatugol. Caggal nde ɓe foolunoo ka hare Pooredaaka e hitaande 1896, ɓe bonniti almamaaku ngun ɓe lanci yuɓɓo dawroyankeewo ngon. Ko ɗon taariika Fulɓe Fuuta heertiiɗo on timmi sabu gila on saanga leydi ndin ko e nder leydi ɓurndi yaajude, innaandi Gine jeyaa.
Fuuta laatino leydi ganndal e diina e pinal e ɗin jamaanuuji. En limtay yoga e ceernooɓe, karamokooɓe e waliyyuuɓe nantuɓe innde wano: Ceerno Aliyyu Gommbaa, Ceerno Aliyyu Ɓuuɓa Ndiyam, Ceerno Saadu Dalen, Ceerno Maawiyatu Maasi, Ceerno Sammba Mommbeyaa. Ɓen ceernooɓe wallifino defte ɗuuɗuɗe e aarabuure kanyum e pular, wano deftere diina lollunde, Oogirde Malal, nde Ceerno Sammba Mommbeyaa wallifii e pular.
Liens externes[taƴto | modifier le wikicode]
- [webFuuta]


text:
Hooreejo Njuɓɓudi luulndo Muritani hono El Hasan wul Muhammed (Tawaasul) ɗaɓɓii nde laamu Muritani saaktata nanondiral hakkunde Muritani e Senegaal jowitiingal e peccugol woyndu gaas wonndu hakkunde Muritani e Senegaal nduu.
Ɗuum, e wiyde makko, mbele yimɓe leydi ndii ina ngannda geɗal mum en heen, so gaas oo waɗtii yeeyeede, sibu ko ɓenni koo, hay gootol yimɓe leydi ndii meeɗaa humpiteede ko leydi mum en jeyi e moƴƴingol oogirɗe (njamɗe Suwoyraat, Kiri Aksuus, Kaŋŋe Tasiast, petroŋ ekn.) O wiyi omo, weltii e nanondiral hee, tee ngolɗoo, Alla e aadaaji moƴƴi Senegaal to bannge demokaraasi, maa muritaninaaɓe nganndu geɗal mum, sibu omo yenanaa maa laamu Senegaal haalan ɓesngu mum geɗal leydi mum e gaas hee.
Ɗum firti ko so Senegaalnaaɓe nganndii geɗal mum en tan enen en nganndii geɗal men.Makki Sal heɓiino wiyde nde ari ɗoo e balɗe jawtuɗe ɗee, wonde leyɗe ɗiɗi peccat rip njeñtudi gaas oo (ngootiri heen fof 50%).


text:
Huunde nde meeɗaa naneede saka yiyeede saka kadi tawa ko ñaawoore dotti ɗum. Ñaawoowo gooto rokkii cukalel dewel gootel hakke « fenndeede » caggal nde maayi ɗaminaade ina waawi soorteede fittaandu e safreede so aaɓnoyiima. Kanngel cukalel dewel ngel, angel wondi e nguɗu timmungu, ko ngel heddoraa e wuurde heewaani. Ngel heɓii waɗde wiɗto haa ngel yiyti ndee feere wiyeteende e Farayse « cryogénisation », mbieyen « horngilo » woni ittude ƴiiƴam ɓalndu haa laaɓa, lomtinira ɗum ndeelam ngoɗɗam. Caggal ɗum ɓalndu nduu ɓuuɓnee haa horngiloo (-196°C), mooftee e nder korwal, tawa ina darnaa ina junnitaa (hoore heeda les, koyɗe dow). E oo sahaa hedde 300 ɓalndu ina mooftiraa noon to Dental Dowlaaji Amerik e nder mooftirɗe baɗiraaɗe ɗuum. Ɓalndu maggel nawaama toon ngam mofteede.
Ko kanngel e hoore maggel winndunoo ñaawoowo sibu baaba maggel wonanaano ɗuum : « njahrat-mi tan ko duuɓi 14, tee mi yiɗaa maayde hay so tawii miɗo anndi ko mi maayoowo. Mi yiɗaa ubbeede. Miɗo yiɗi wuurde ko juuti tee miɗo sikki so mi horngilaama, mi mooftaama, ɗuum ina rokka mi fartaŋŋe waawde safroyeede e findineede, hay so tawii ko ɗoo e duuɓi teemedde keewɗe. » Jiknaaɓe maggel ngondaano, kono yummiraaɗo jaɓi miijo ngoo, ñaawoowo oo hiisi ko kanko yumma oo tan waawi fellitande ɓiyum. Baabiraaɗo oo kadi wattini ko wiyde ɗooftiima yiɗde maggel. Taaniraaɓe maggel ndenndini fotde 40 000 oroo (16 miliyoŋ ugiyya) katojinaaɗe ngam waɗde gollal ngal.
Bookara Aamadu Bah